«H Ιστορία των υπολογιστών» - ppt κατέβασμα\n«H Ιστορία των υπολογιστών»\nΔημοσίευσεVesna Petrides Τροποποιήθηκε πριν 3 χρόνια\nΠαρουσίαση με θέμα: "«H Ιστορία των υπολογιστών»"— Μεταγράφημα παρουσίασης:\n1 «H Ιστορία των υπολογιστών»\nΕΡΕΥΝΗΤΙΚΗ ΕΡΓΑΣΙΑ «H Ιστορία των υπολογιστών» ΥΠΕΥΘΥΝΟΣ ΚΑΘΗΓΗΤΗΣ ΘΩΜΑΣ ΔΙΟΝΥΣΗΣ 2ο ΓΕΛ ΣΠΑΡΤΗΣ\n2 Αρχαίες Υπολογιστικές Μηχανές\n3 Μηχανισμός των Αντικυθήρων\nΕίναι ο αρχαιότερος, πολυσύνθετος αστρονομικός φορητός υπολογιστής, με τον οποίον προσδιορίζονταν οι θέσεις του Ήλιου και της Σελήνης. Επίσης, χρησιμοποιούταν για την πρόβλεψη των εκλείψεων του Ήλιου και της Σελήνης, για την τήρηση ενός πολυετούς ημερολογίου με μεγάλη ακρίβεια, καθώς και για τον προσδιορισμό του χρόνου τέλεσης των Πανελλήνιων Αγώνων που πραγματοποιούνταν στην Ολυμπία, στους Δελφούς, στη Νεμέα, στα Ίσθμια και στη Δωδώνη. Χρονολογείται μεταξύ του 150 π.Χ. και του 100 π.Χ.\n4 Ο μηχανισμός των Αντικυθήρων είναι η αρχαιότερη σωζόμενη διάταξη με γρανάζια. Είναι φτιαγμένος από μπρούντζο σε ένα ξύλινο πλαίσιο. Ο Πράις μετά από μεγάλη έρευνα κατέληξε στα εξής μέρη: α) Πλάκα (ή πλάκες) μπροστινής θυρίδας. β) Μπροστινός ωρολογιακός δίσκος και πλάκες παραπήγματος. γ) Πλάκες-δείκτες Ήλιου και Σελήνης, ίσως επίσης σύστημα οδοντωτών.\n5 Άβακας Ο άβακας είναι ένα απλό αριθμοόργανο που το χρησιμοποιούμε για την εκτέλεση των βασικών πράξεων (πρόσθεση, αφαίρεση και πολλαπλασιασμό). Υπάρχουν: Ελληνικός Άβακας Ρωμαϊκός Άβακας Κινεζικός Άβακας Ιαπωνικός Άβακας Ρωσικός Άβακας Σχολικός Άβακας Χρήση από τυφλούς Δικτυακοί τόποι αβάκων.\n6 Αποτελεί ένα ορθογώνιο πλαίσιο που είναι κατασκευασμένο από ξύλο και χωρισμένο σε παράλληλες γραμμές. Κάθε γραμμή περιέχει ένα σύνολο από χάντρες που κινούνται πάνω σε στερεωμένα λεπτά ξυλαράκια ή σύρματα. Η λέξη άβακας προέρχεται από την ελληνική λέξη άβαξ που σημαίνει "τραπέζι υπολογισμών". Επίσης άβαξ σήμαινε και "τραπέζι με άμμο ή σκόνη" που χρησιμοποιείτο για την σχεδίαση γεωμετρικών σχημάτων.\n7 1η Γενιά υπολογιστών (1940-1956)\nΤο 1946, μετά το τέλος του Β’ Παγκοσμίου Πολέμου, οι Ηνωμένες Πολιτείες χρειάζονταν μια συσκευή η οποία να βοηθά τους στρατιωτικούς στους υπολογισμούς για να βρίσκουν τα όπλα τους το στόχο με μεγαλύτερη ακρίβεια. Για πρώτη φορά δημιουργήθηκε ένα τεράστιο μηχάνημα που αντί για μηχανικά μέρη χρησιμοποιούσε ηλεκτρονικέςλυχνίες , κατασκευασμένες από τον Λι Ντε Φορέ (Lee DeForest).\n8 Οι πρώτοι υπολογιστές Ο πρώτος ηλεκτρονικός υπολογιστής επονομάστηκε ENIAC. Ο ΕΝΙΑC ήταν τεράστιος σε μέγεθος (καταλάμβανε έναν ολόκληρο όροφο), και έπρεπε να τον ελέγχουν συνεχώς ειδικοί επιστήμονες. Συχνά, επίσης, καίγονταν οι λυχνίες του και έπρεπε να τις αντικαθιστούν. Aκόμα και ο πιο ταπεινός σημερινός υπολογιστής είναι χιλιάδες φορές καλύτερος από τον ENIAC ως προς τις δυνατότητες. Ήταν, όμως, η πρώτη σοβαρή προσπάθεια δημιουργίας υπολογιστικής μηχανής.\n9 Την ίδια χρονιά από την άλλη πλευρά του Ατλαντικού, στο Harvard, γεννιόταν ο Mark I. Ο Mark I ήταν προϊόν συνεργασίας του φυσικού Howard Aiken και της IBM. Ο υπολογιστής αυτός αν και ήταν μια τερατώδης μηχανή, που έκανε φοβερό θόρυβο και χαλούσε πολύ συχνά, λειτούργησε μέχρι το 1959, ενώ σήμερα εκτίθεται στο πανεπιστήμιο του Harvard.\n10 - Στο Πανεπιστήμιο του Μάντσεστερ κατασκευάστηκε ο "Μάντσεστερ MARK-1"\n- Στο Πανεπιστήμιο του Μάντσεστερ κατασκευάστηκε ο "Μάντσεστερ MARK-1". - Στην Αμερική, οι Μότσλι και 'Εκερτ μετά τις προηγούμενες επιτυχίες τους ίδρυσαν δική τους εταιρεία στη Φιλαδέλφεια, την UNIVAC. -Το Δεκέμβριο του 1950 άρχισε να λειτουργεί στο ΜΙΤ ο Χουίρλγουιντ, ο οποίος αργότερα μπήκε σε μαζική παραγωγή και αποτέλεσε τη βάση του δικτύου SAGE. -Το φθινόπωρο του 1951, η ΙΒΜ προχώρησε στην κατασκευή των μεγάλων επιστημονικών υπολογιστών της σειράς 701 για στρατιωτικές χρήσεις. Λίγο αργότερα παρουσίασε τη σειρά 702, προορισμένη για πολιτικές εφαρμογές διοίκησης. Ταυτόχρονα παρουσιάζεται και ο ΙΒΜ 650, το πρώτο εμπορικό μοντέλο της ΙΒΜ που πούλησε 1500 κομμάτια σε 15 χρόνια. Αξιοσημείωτη είναι η εγκατάσταση του πρώτου υπολογιστή στην Ελλάδα. Η Εθνική Τράπεζα της Ελλάδας εγκαθιστά το 1959 έναν ΙΒΜ 650 ενώ μέχρι το τέλος του 1963 είχαν εγκατασταθεί συνολικά 6 υπολογιστές.\n11 2η Γενιά Υπολογιστών (1956- 1963)\n12 Τρανζίστορ Καθοριστικό χαρακτηριστικό των υπολογιστών της γενιάς αυτής είναι η ανακάλυψη του τρανζίστορ στα εργαστήρια της Bell από την ομάδα του Σόκλι.\n13 Τρανζίστορ Τα πρώτα τρανζίστορ ήταν σημειακής επαφής: δύο σύρματα και μια σύνδεση της βάσης προσαρμόζονταν σε ένα κρύσταλλο γερμανίου, ο οποίος σφραγιζόταν με ειδικό περίβλημα. Το επόμενο βήμα, τα τρανζίστορ ζεύξης είχαν τρία στρώματα γερμανίου ,κλεισμένα σε μια μεταλλική θήκη ύψους 12,5 χιλιοστών. Τα τρία στρώματα καλούνται εκπομπός , βάση και συλλέκτης αντίστοιχα. Η λειτουργία του βασίζονταν στην κίνηση φορτίων μεταξύ των στρωμάτων του . Μετά από χρόνια αδιάκοπων βελτιώσεων παρουσιάστηκε το επίπεδο τρανζίστορ, ένα μικροσκοπικό εξάρτημα που χαράσσεται πάνω σε μια φέτα πυριτίου με μήκος μόλις 0,125 χιλιοστά, οι διαστάσεις του οποίου συνεχώς μικραίνουν από τότε.\n14 Οι πρώτοι υπολογιστές Οι πιο φημισμένοι της εποχής:\nO SEAC κατασκευάστηκε από το Υπουργείο Εμπορίου των ΗΠΑ και χρησιμοποιήθηκε για την επίλυση μετεωρολογικών προβλημάτων. - Ο Atlas - ο πρώτος υπολογιστής για διαστημική έρευνα - κατασκευάστηκε κατά τη διετία 1956-'57 και καθοδήγησε από το 1958 έως το 1961 την εκτόξευση από το ακρωτήριο Κανάβεραλ των πρώτων επικοινωνιακών δορυφόρων, καθώς και των πρώτων αμερικανικών διηπειρωτικών πυραύλων. - Ο IBM 7090 ο πρώτος που κατασκευάστηκε αποκλειστικά με τρανζίστορ.\n15 Οι πρώτοι υπολογιστές\n16 Οι πρώτοι υπολογιστές Οι υπολογιστές της 2η γενιάς είχαν την ευελιξία λόγο του αποθηκευμένου προγράμματος και τη γλώσσα προγραμματισμού να είναι οικονομικά αποτελεσματική και παραγωγικοί για επαγγελματική χρήση . Η αποθηκευμένη έννοια του προγράμματος σημαίνει ότι οι εντολές για να κάνει ο υπολογιστής μια συγκεκριμένη λειτουργία διεξήχθησαν στο εσωτερικό μνήμης του υπολογιστή , και θα μπορούσε γρήγορα να αποκατασταθεί από ένα διαφορετικό σύνολο οδηγιών για μια διαφορετική λειτουργία.\n17 Τρίτη γενιά υπολογιστών\n18 Μια ακόμη επανάσταση στο χώρο της ηλεκτρονικής σηματοδοτεί την τρίτη γενεά υπολογιστών η οποία χαρακτηρίζεται από τη μερική αντικατάσταση του τρανζίστορ και των άλλων ηλεκτρονικών στοιχείων από τα ολοκληρωμένα κυκλώματα γνωστά και με το όνομα μικροτσίπ ή τσιπ, μια επινόηση του Τζακ Κίλμπι. Η είσοδος των ολοκληρωμένων κυκλωμάτων έδωσε νέες δυνατότητες στους κατασκευαστές, τέτοιες ώστε να χαρακτηριστεί σαν η επανάσταση στην τεχνολογία των ηλεκτρονικών υπολογιστών.\n19 ΕΙΣΧΩΡΗΣΗ ΤΩΝ ΥΠΟΛΟΓΙΣΤΩΝ\nMε την εμφάνιση του ΙΒΜ 360 τον Απρίλιο του 1964, οι υπολογιστές εισβάλλουν στις περισσότερες επιχειρήσεις και αυτοματοποιούν πολλές λογιστικές και διοικητικές εργασίες. Πολλά χαρακτηριστικά του έγιναν αργότερα πρότυπα στη βιομηχανία. Οι υπολογιστές ταυτίζονται αυτή την εποχή με το όνομα ΙΒΜ. Στους μεγάλους υπολογιστές (mainframe) κυριαρχούν οι εταιρείες CDC και Burroughs.\n20 Η UNIVAC κατασκευάζει επιστημονικούς υπολογιστές\nΤο 1970 παρουσιάζεται το πρώτο ολοκληρωμένο κύκλωμα μνήμης. Το 1970 παρουσιάζεται και η οπτική ίνα, η οποία δίνει νέα ώθηση στον τομέα των επικοινωνιών. Παρουσιάζονται κατασκευαστές (Data General, Hewlett-Packard και DEC) υπολογιστών μεσαίου μεγέθους (minicomputers). Η DEC παρουσιάζει τη σειρά PDP με πετυχημένο εμπορικά μοντέλο τον PDP-8 το 1968.\n21 ΑΠΟΤΕΛΕΣΜΑΤΑ Το ξεκίνημα μιας κούρσας μεταξύ των ανταγωνιστών για κάτι ανάλογο. Τη συνειδητοποίηση του πραγματικού προβλήματος των υπολογιστών, του λογισμικού.\n22 ΟΛΟΚΛΗΡΩΜΕΝΟ ΚΥΚΛΩΜΑ Ένα μονολιθικό ολοκληρωμένο κύκλωμα (Integrated Circuit ή IC, γνωστό και ως ψηφίδα πυριτίου, μικροτσίπ, τσιπ πυριτίου , τσιπ υπολογιστή ή τσιπ, είναι ένα ηλεκτρικό κύκλωμα σε σμίκρυνση αποτελούμενο κυρίως από ημιαγώγιμα στοιχεία και παθητικά στοιχεία τα οποία έχουν κατασκευαστεί στην επιφάνεια ενός ημιαγώγιμου υλικού. Τα ολοκληρωμένα κυκλώματα έγινε δυνατό να κατασκευαστούν μετά από πειραματικές ανακαλύψεις που έδειχναν ότι ημιαγώγιμα στοιχεία μπορούσαν να εκτελέσουν τις λειτουργίες των λυχνιών κενού και από την τεχνολογική πρόοδο στον τομέα της κατασκευής ημιαγώγιμων στοιχείων που συντελέστηκε τα μέσα του εικοστού αιώνα. Η ολοκλήρωση (ενσωμάτωση) ενός μεγάλου αριθμού από μικροσκοπικά τρανζίστορ πάνω σε μια λεπτή ψηφίδα πυριτίου αποτέλεσε πολύ σημαντική βελτίωση σε σχέση με την χειρωνακτική συναρμολόγηση λυχνιών κενού και διακριτών ηλεκτρικών στοιχείων.\n23 Τσιπ πυριτίου\n24 Η δυνατότητα που παρείχαν τα ολοκληρωμένα κυκλώματα για μαζική παραγωγή, προσθήκη παραπέρα πολυπλοκότητας, η αξιοπιστία τους και η σημαντική μείωση του κόστους συνέβαλε στην ταχεία διάδοσή τους εκτοπίζοντας τις λυχνίες κενού και τα διακριτά κυκλώματα. Η σημαντική μείωση στο κόστος έγινε δυνατή γιατί όλα τα στοιχεία τυπώνονται ενιαία με χρήση φωτολιθογραφίας αντί να τυπώνεται το κάθε τρανζίστορ ξεχωριστά. Το 2006, το εμβαδόν ενός τσιπ κυμαίνεται από μερικά τετραγωνικά χιλιοστά μέχρι 250 mm2, με ένα εκατομμύριο τρανζίστορ ανά mm2\n25 Μονολιθικό ολοκληρωμένο σύστημα\n26 4η γενια υπολογιστών Οι υπολογιστές που έχουμε σήμερα ανήκουν στην 4η Γενιά. Ο κάθε ένας από αυτούς είναι εφοδιασμένος με Επεξεργαστή (CPU), έχει τη δική του Μνήμη, μονάδα αποθήκευσης πληροφοριών, οθόνη, και κάποιο είδος μέσου για να δίνουμε πληροφορίες στον υπολογιστή (πληκτρολόγιο, πενάκι, ποντίκι κλπ). Σύμφωνα με το νόμο του Moore, κάθε 18 περίπου μήνες, η ισχύς των παραγόμενων υπολογιστών διπλασιάζεται. Έτσι, γίνεται αντιληπτό γιατί ένας υπολογιστής που αγοράζεται σήμερα είναι (περίπου) δύο φορές ταχύτερος από έναν υπολογιστή της ίδιας "κατηγορίας" που αγοράστηκε πριν ενάμιση χρόνο.\n27 4η γενία υπολογιστών Σε αυτή την εποχή συναντάμε για πρώτη φορά την παράλληλη επεξεργασία η οποία εκτοξεύει την υπολογιστική ισχύ στα ύψοι, πραγματοποιεί δηλαδή δισεκατομύρια πράξεις το δευτερόλεπτο.Παλιότερα η επεξεργασία αυτή ήταν μονοπώλειο των υπολογιστών, στην εποχή μας ομώς αυτό έχει πάψει πια να ισχύει τα μικρά και γρήγορα συστήματα έχουν μεγάλη απύχηση ανεβάζοντας στα υψοι την υπολογιστική ισχύ.Στις αρχές της περιόδου γινεται γνωστή η ιδέα των γραφικών περιβαλλόντων χρήστη.Με αυτο τον τρόπο ο ανθρώπος αναπτύσει φιλική σχέση με τον υπολογιστή,οι εντολές γίνονται πια μέσω εικονιδίων.Το βασικό χαρακτηριστικό όμως της τέταρτης γενίας είναι η ανάπτυξη μικρουπολογιστών και συγκεκριμένα μικρών προσωπικών υπολογιστών. Ένας πλήρη υπολογιστής μπορεί να δημιουργηθεί απο έναν μικροεπεξεργαστή, μια μνήμη και μερικά κυκλώματα υποστήριξης.Το πρώτο μοντέλο δημιουργήθηκε το 1969.Η ανάπτυξη αυτή του μοντέλου επινοήθηκε σαν λύση στην κατασκεύη υπολογιστών ειδικής χρήσης.Για πρώτη συναντάμε τον πρώτο μικροεπεξεργαστή ο ιστορικός 4004 της intel\n28 Χαρακτηριστηκά της 4ης γενίας υπολογιστών\nΒασίζονται σε συστήματα μικροεπεξεργαστών. Είναι πολύ μικροί. Είναι φθηνότερη μεταξύ των άλλων γενεών. Είναι φοριτή και αξιόπιστη. Δέν χρειάζονται κλιματισμό,παράγουν θερμότητα απο μόνοι τους. Χειάζονται ελάχιστη συντήρηση. Το κόστος τους είναι πολύ χαμηλό. GUI και συσκευές κατάδειξης επιτρέπει τους χρήστες να μάθουν να χρησιμοποιούν τον υπολογιστή γρήγορα. Οι διαδυνδέσεις των υπολογιστών οδηγούν στην καλύτερη εποικηνωνία και στην κοινή χρήση πόρων. Είναι πολύ ισχυρή γενιά γιατί μπορεί να εκτελέσει περισσότερα προγράμματα ταυτόχρονα και για περισσότερες ώρες.\n29 Ιστορική αναδρομή 4ης γενιάς υπολογιστών\n1971. Ο Kenbak-1, ένας μικροϋπολογιστής, πωλείται για $750. 1976. Ο Στηβ Βόζνιακ σχεδιάζει τον υπολογιστή Apple I. Ο υπολογιστής είναι κατασκευασμένος εξ ολοκλήρου πάνω σε μία μοναδική πλακέτα κυκλωμάτων. 1981. Η Xerox παρουσιάζει τον "Τhe Star", τον πρώτο προσωπικό υπολογιστή με Γραφικό Περιβάλλον Χρήστη (Graphical user interface, GUI). 1986. Εμφανίζεται ο πρώτος Amstrad PC, o PC1512, ακολουθούμενος από τον PC1640. Είναι οι φθηνότεροι προσωπικοί υπολογιστές στην Ευρώπη με δυνατότητες ίδιες με τους πολύ ακριβότερους της ΙΒΜ και άλλων κατασκευαστών. Η εμφάνισή τους δίνει μεγάλη ώθηση στην αγορά προσωπικών υπολογιστών. 1991. Αρχίζει η ανάπτυξη του λειτουργικού συστήματος Linux από τον Λίνους Τόρβαλντς. 2000. Μαζί, η Intel και η AMD, αγγίζουν τη συχνότητα χρονισμού επεξεργαστών του 1 GHz. Η Microsoft παρουσιάζει τα Windows Millenium, μια βελτιωμένη έκδοση των Windows 98 επ' ευκαιρία της έναρξης της νέας χιλιετίας. Εξακολουθούν να βασίζονται στο MS-DOS και δεν γνωρίζουν ευρεία διάδοση. 2006. Η Intel παρουσιάζει τους πολλά υποσχόμενους νέους μικροεπεξεργαστές Conroe. 2009. Η Apple βγάζει την Mac OS X Snow Leopard (έκδοση 10.6)\n30 Οι υπολογιστές συνδέθηκαν με τον τρόπο που εργάζονται οι άνθρωποι\nΟι υπολογιστές συνδέθηκαν με τον τρόπο που εργάζονται οι άνθρωποι.Για την εξυπηρέτηση τους οι υπολογιστές έγιναν πιο μικροι και μπορούσαν να συνδεθούν μεταξύ τους, ή απο δικτυομένους να μοιράζονται πληροφορίες.λογισμικό,μνήμη και γενικά να επικοινωνούν μεταξύ τους.Σε αντιδιαστολή με έναν δικτυομένο υπολογιστή ο οποίος μπορεί να χρησιμοποιηθεί απο όλους, δημιούργησαν υπολογιστές μεμονωμένους που είχαν την μορφή ηλεκτρονικών πύλών. Χρησιμοποιώντας ένα ήδη δικτυομένο καλώδιο η γενικά γραμμές τηλεφώνουν μπορούσαν να φτάσουν σε μεγάλες διαστάσεις η έκταση τους.Στις ΗΠΑ το 1992 ο Αλ.Γκορ υποσχέθηκε να κάνει την ανάπτυξη της λεγόμενης "λεωφόρου των πληροφοριών" .Τα ιδανικά που εκφράστηκαν απο τον Γκορ είναι η καθημερινή χρήση τών και το ηλκτρονικό εμπόριο.Μια νέα γενιά υπολογιστών θα προκύψει με την σύνδεση ασύρματων επικοινωνιών με στόχο την ευρεία δικτύωση της περιοχής.\n31 Το μέλλον των Η/Υ Παρουσιάζει…\n32 ΠΕΜΤΗ ΓΕΝΙΑ…ΤΟ ΑΥΡΙΟ Είναι η τελευταία και ανερχόμενη γενιά της δεκαετίας του '90. Ξεκίνησε από την Ιαπωνία, όπου τέθηκε σε εφαρμογή από το 1982 το Πρόγραμμα Ανάπτυξης Υπολογιστών Πέμπτης Γενιάς. Ο στόχος ήταν η δημιουργία υπολογιστών με ανθρώπινη συμπεριφορά σε επίπεδο όμως του υλικού (hardware) και όχι απλά του λογισμικού, που επικρατούσε μέχρι τότε στον τομέα της τεχνητής νοημοσύνης. Οι νέοι υπολογιστές είναι πλέον "υπολογιστές-ρομπότ", που μπορούν να εκτελέσουν και μηχανικές εργασίες, σκεπτόμενοι, με δυνατότητες μάθησης και με την υποστήριξη της μνήμης που διαθέτουν. Την Ιαπωνική πρόκληση ακολούθησαν και άλλες χώρες...\n33 Τεχνητή νοημοσύνη Για περισσότερο από 2000 χρόνια οι φιλόσοφοι προσπάθησαν να ερµηνεύσουν το µηχανισµό της όρασης, της µμάθησης, της αποµνηµόνευσης, της αντίληψης και του συλλογισμού. H Τεχνητή Νοημοσύνη είναι ένα από τα πιο νέα ερευνητικά πεδία. Τυπικά ξεκίνησε το 1956: Η Τεχνητή Νοημοσύνη είναι ο τοµέας της Επιστήµης των Υπολογιστών που ασχολείται µε τη σχεδίαση και την υλοποίηση προγραµµάτων τα οποία είναι ικανά να µιµηθούν τις ανθρώπινες γνωστικές ικανότητες, εµφανίζοντας έτσι χαρακτηριστικά που αποδίδουµε συνήθως σε ανθρώπινη συµπεριφορά, όπως η επίλυση προβληµάτων, η αντίληψη µέσω της όρασης, η μάθηση, η εξαγωγή συµπερασµάτων, η κατανόηση φυσικής γλώσσας,\n34 στόχος της Τεχνητής Νοημοσύνης είναι να φτιάξει συστήματα που:\nΣκέφτονται όπως οι άνθρωποι Συµπεριφέρονται όπως οι άνθρωποι Σκέφτονται λογικά Αντιδρούν λογικά προσπαθεί να δώσει λύσεις σε πολύπλοκα προβλήµατα που µέχρι τώρα µπορούσαν να λυθούν µόνο από την ανθρώπινη νοηµοσύνη\n35 Μελετώντας την εξέλιξη της, η Τεχνητή Νοημοσύνη διακρίνεται σε:\nΚλασική ή συµβολική: Βασίζεται στην κατανόηση των νοητικών διεργασιών και ασχολείται µε τη προσοµοίωση της ανθρώπινης νοηµοσύνης προσεγγίζοντάς την µε αλγορίθµους και συστήµατα που βασίζονται στη γνώση. Συνδετική (connectionist approach) ή µη-συµβολική: Βασίζεται στη µίµηση της βιολογικής λειτουργίας του εγκεφάλου προσεγγίζοντας το θέµα µε τα νευροµορφικά ή νευρωνικά δίκτυα (neural networks).\n36 Σήμερα, η πρόοδος της Τεχνητής Νοημοσύνης επιταχύνεται από την αλµατώδης εξέλιξη των υπολογιστικών συστηµάτων που δηµιουργεί συνεχώς νέες απαιτήσεις για τον τρόπο που αυτά πρέπει να επιλύουν προβλήµατα. Στο µέλλον υπολογιστές µε διάφορες ικανότητες και µορφές θα είναι διάσπαρτοι στους χώρους της καθηµερινής µας ζωής και θα αποτελούν φορητούς βοηθούς µας. ΠΡΟΣΟΧΗ!!!! όμως διότι η υπερβολική ανάπτυξη της τεχνιτής νοημοσύνης μπορεί να αχρηστεύσει το άτομο και να το μετατρέψει σε παθητικοποιημένο και πειθήνιο ον !!!!\nΚατέβασμα ppt "«H Ιστορία των υπολογιστών»"


Κορονοϊός - Φρένο της ΕΛ.ΑΣ στα πριβέ πάρτι της Μυκόνου: Έλεγχοι με drones ... | Ελλάδα Ειδήσεις\nΓΡΑΦΕΙ: ΠΑΝΑΓΙΩΤΗς ΣΠΥΡΟΠΟΥΛΟς published 31 Ιουλ. 20 (07:51) | update: 31 Ιουλ. 20 (10:48)\nΜε το "τέχνασμα" της… ηχορύπανσης, drones και εσωτερική πληροφόρηση επιχειρεί η Ελληνική Αστυνομία να περιορίσει τα prive πάρτι… made in Ibiza, σε πολυτελείς βίλες της Μυκόνου! Αναπτύσσοντας ένα πληροφοριακό δίκτυο, αστυνομικοί ως υποψήφιοι "πελάτες" λαμβάνουν ειδοποιήσεις για τα στίγματα τοποθεσίας διεξαγωγής των ξέφρενων εκδηλώσεων, τα οποία αποστέλλονται στους ενδιαφερόμενους λίγη ώρα πριν αυτές γίνουν.\nΚάπως έτσι χθες τα ξημερώματα… διέκοψαν ένα τέτοιο πάρτι, το οποίο εξελισσόταν σε πολυτελή κατοικία στην Φτελιά. Οι αστυνομικοί είχαν δεχθεί κλήσεις από κατοίκους της περιοχής για την ενοχλητική δυνατή μουσική που ακουγόταν από το συγκεκριμένο σπίτι. Οι ένστολοι έφθασαν εκεί και αναζήτησαν τον ιδιοκτήτη, ενοικιαστή ή υπεύθυνο της κατοικίας. Εμφανίστηκε μπροστά τους ένας Έλληνας, ο οποίος δήλωσε ότι είναι εξουσιοδοτημένος από τον ιδιοκτήτη, ως διαχειριστής της πολυτελούς βίλας και υπεύθυνος του… ηχοσυστήματος, με αποτέλεσμα την σύλληψή του.\nΟι συγκεκριμένοι "τίτλοι" που ανέφερε ο συλληφθείς, είναι μία νεότερη εκδοχή του "αυτοφωράκια", όπως λεγόταν στο παρελθόν. Σε βάρος του σχηματίσθηκε δικογραφία για διατάραξη κοινής ησυχίας. Με αυτόν τον τρόπο όμως έκλεισε η μουσική, άρα τελείωσε άδοξα και το πάρτι με τα μεγάλα και αδήλωτα έσοδα.\nΣε άλλες περιπτώσεις, όταν οι αστυνομικοί ενημερώνονται έγκαιρα για την διεξαγωγή πάρτι, κάνουν τους "τροχονόμους" αποτρέποντας την προσέλευση ατόμων στις πολυτελείς κατοικίες που δηλώνονται από τους διοργανωτές ως τόποι ανεξέλεγκτης διασκέδασης.\nΤα διεθνή... κυκλώματα των πάρτι\nΌπως αναφέρουν αστυνομικές πηγές, τα διεθνή κυκλώματα των… πάρτι, έχουν μπει και στην ελληνική νοοτροπία. Πέρα από τις προσκλήσεις μέσω facebook ή instagram, πληρωμές με POS σε λογαριασμούς του εξωτερικού ή μετρητά, "βραχιολάκια"-πάσο εισόδου, έχουν δώσει ξεχωριστές αρμοδιότητες στα εγχώρια μέλη τους, καθώς άλλοι είναι οι "κράχτες" πελατών, άλλοι που "σκανάρουν" τις τσέπες των θαμώνων για να ανεβάσουν το ποσό της εισόδου, άλλοι που νοικιάζουν τις κατοικίες, και άλλοι που είναι "αγορανομικά υπεύθυνοι", οι "βιτρίνες", προκειμένου να αντιμετωπίζουν τις συνέπειες του Νόμου, όπως στην χθεσινή περίπτωση, της σύλληψης του "διαχειριστή" και "υπεύθυνου μουσικής".\nΗ είσοδος σε αυτά τα ιδιωτικά πάρτι κυμαίνεται από 150 έως και 1.000 ευρώ, κατά περίπτωση ανάλογα με το "σκανάρισμα" του πελάτη, που έχει προηγηθεί διαδικτυακά ή δια ζώσης. Στις προσκλήσεις, οι διοργανωτές επικαλούνται πως αυτά τα πάρτι έχουν και δήθεν… φιλανθρωπικό σκοπό. Τέτοια πάρτι γίνονταν και στο παρελθόν ωστόσο αυτή την χρονική περίοδο έχουν αυξηθεί λόγω… COVID-19, καθώς πολλές πολυτελείς κατοικίες είναι διαθέσιμες, καθώς δεν έχουν νοικιασθεί.\nΣτο μεταξύ κλιμάκια αστυνομικών προέβησαν σε 15 ελέγχους καταστημάτων υγειονομικού ενδιαφέροντος και καταστημάτων διασκέδασης, στο πλαίσιο πρόληψης διάδοσης του κορονοϊού. Τα έξι από αυτά ήταν γνωστά beach bar και εννέα μπαρ στη Χώρα. Δεν επιβλήθηκαν πρόστιμα σε αρχικό στάδιο, έγιναν κάποιες συστάσεις αναφορικά με τον συνωστισμό πελατών, αλλά τις επόμενες μέρες δεν θα υπάρχει η ίδια ελαστικότητα, και δεν αποκλείεται να δοθούν και διοικητικά πρόστιμα.\nΣημειώνεται ότι πριν από περίπου ένα μήνα σε γνωστό κατάστημα διασκέδασης είχε επιβληθεί πρόστιμο 20.000 ευρώ και αφαίρεση της άδειας για 60 ημέρες. Βέβαια οι ιδιοκτήτες έχουν το δικαίωμα ένστασης…


Είναι ο Πετρής ο δολοφόνος του Στεφανή; Ο Κώστας Νικούλι απαντά! - Zinapost.gr\nΑΡΧΙΚΗ / TV News / Media news / Είναι ο Πετρής ο δολοφόνος του Στεφανή; Ο Κώστας Νικούλι απαντά!\n«Θα ακολουθήσουν κι άλλα φονικά, μέχρι τον “Σασμό”» αποκαλύπτει ο Κώστας Νικούλι. 22.09.2021 - 12:30\nΟ Πετρής της επιτυχημένης σειράς του Alpha, «Σασμός», βάση των εξελίξεων βρίσκεται στο στόχαστρο, αφού ολόκληρο το χωριό τον έχει ενοχοποιήσει για τον φόνο του Στεφανή. «Η αποκάλυψη της πλήρους ιστορίας θα πάρει λίγο χρόνο. Ο δραματουργικός ιστός για το ποιος σκότωσε τον Στεφανή θα είναι σημαντικό στοιχείο για την εξέλιξη της ιστορίας» εξηγεί ο Κώστας Νικούλι στο «Happy Day» και τη Σταματίνα Τσιμτσιλή. «Με κάποιο τρόπο ο Στεφανής πέθανε από όλο το χωριό κι από τα ίδια του τα λάθη. Όλοι φοβούνται όλοι θα ήθελαν να τον σκοτώσουν… Από τον Κώστα, τον σύζυγο της Άσπας, και διάφοροι άλλοι…». Το ερώτημα για το ποιος σκότωσε τον Στεφανή θα πλανάται κι ο «τηλεθεατής θα πάρει την απόστασή του».


Αρχική Κοινωνία πολιτών Άρης Ν. Πουλιανός - Ο επαναστάτης Έλληνας ανθρωπολόγος\nΠαρασκευή, 05 Οκτώβριος 2012 12:37\nΧαρισματικές προσωπικότητες, όπως αυτή του μεγάλου Έλληνα ανθρωπολόγου Δρα Άρη Ν. Πουλιανού, διδάσκουν σε όλους μια βασική αλήθεια, ότι χωρίς επιμονή, σκληρή εργασία, θάρρος και αγωνιστικότητα τίποτα καλό δε γίνεται από μόνο του, τυχαία. Το καλό που προσέφερε ο Δρ. Άρης Ν. Πουλιανός, όχι μόνο στην ανθρωπολογία, αλλά σε όλη την ανθρωπότητα και ιδιαίτερα στη χώρα του, την Ελλάδα, δε μπορεί να περιγραφεί επαρκώς στο πλαίσιο αυτού του κειμένου.\nΩστόσο, η ευκαιρία της γνωριμίας -μέσα από το χώρο αυτό- με έναν τόσο σημαντικό άνθρωπο δε μπορεί να πάει χαμένη, ακόμη κι αν περιοριστεί το έργο του σε λίγες μόνο παραγράφους. Αφορμή για τη σύντομη αυτή παρουσίαση του Δρα Άρη Ν. Πουλιανού στάθηκε το αναρτημένο στο δικτυακό τόπο www.aee.gr βιογραφικό του, καθώς και το 575 σελίδων βιβλίο «Άρης Ν. Πουλιανός - Ανατροπές - Από τη ζωή και το έργο του» (2006), στο οποίο συγκεντρώνεται η βιογραφία του, γραμμένη από τη σύζυγό του, Δάφνη Πουλιανού\nΗ Ανθρωπολογική Εταιρεία Ελλάδος (Α.Ε.Ε.), η οποία παρουσιάστηκε στο προηγούμενο άρθρο, είναι μία μόνο από τις σημαντικές δράσεις και πρωτοβουλίες που ανέπτυξε ο Άρης Πουλιανός. Άνθρωπος με αγωνιστική δράση, εργατικός, ακούραστος, επίμονος, ανατρεπτικός, επαναστάτης. Όπως σημειώνει και η σύζυγός του στη σελ. 11 της βιογραφίας του «… τη μεγαλύτερη επανάσταση έκανε ο Άρης Ν. Πουλιανός στην επιστήμη της Ανθρωπολογίας. Ανήσυχο πνεύμα. Μελετάει σε βάθος και άλλους κλάδους, που τον βοήθησαν στη λύση των ανθρωπολογικών προβλημάτων. Άνθρωπος με πλατειά μόρφωση».\nΟ Άρης Πουλιανός, όπως μπορεί κανείς να διαβάσει στο σύντομο βιογραφικό του, γεννήθηκε στον Εύδηλο Ικαρίας στις 23 Ιουλίου 1924. Πολέμησε το 1942-1943 ενάντια στους ξένους εισβολείς μέσα από τις τάξεις του Ε.Λ.Α.Σ. και το 1948-1949 του Δ.Σ.Ε. σπούδασε Βιολογία στις Η.Π.Α. (Queen's College, Ν.Υ.) και Ανθρωπολογία στη Σοβιετική Ένωση, όπου και υπερασπίστηκε το 1961 τη διδακτορική του διατριβή (PhD) με θέμα: «Η Προέλευση των Ελλήνων». Το 1956 απέκτησε το γιο του Νίκο, ο οποίος έγινε και αυτός Δρ. Ανθρωπολογίας. Μέχρι σήμερα έχει εκδώσει 5 βιβλία ανθρωπολογικού περιεχομένου, 13 τόμους του επιστημονικού περιοδικού «Άνθρωπος» και έχει δημοσιεύσει πάνω από 150 εργασίες. Εντύπωση, πάντως, προκαλεί πως ένα τόσο πλούσιο επιστημονικά έργο δεν έχει προωθηθεί επαρκώς στην Ελλάδα και ειδικά στα Πανεπιστήμια. Είναι, τελικά, θλιβερή η αλήθεια που καταθέτει η Δάφνη Πουλιανού όταν γράφει ότι «Δεν προωθήθηκε το έργο του. Εσκεμμένα; Μερικοί αντίπαλοι καθηγητές Πανεπιστημίου, μη ανθρωπολόγοι, δίνουν μάχη εναντίον του Πουλιανού και τις νέες επιστημονικές θέσεις του».\nΕντυπωσιακό είναι, επίσης, και το γεγονός ότι στην Ελλάδα, που γεννήθηκε η Ανθρωπολογία ως επιστήμη από τον Αριστοτέλη πριν από 24 αιώνες, δεν υπήρχε ούτε έδρα, ούτε ανθρωπολογικό μουσείο εν ενεργεία. Η επιθυμία, το όνειρό του Δρα Άρη Ν. Πουλιανού, όπως διαβάζουμε στη σελ. 327 της βιογραφίας του, ήταν να οργανώσει ανάλογα ιδρύματα στη χώρα μας. Η εμπειρία άλλωστε που είχε αποκομίσει γύρω από ανθρωπολογικά θέματα ήταν πολύτιμη για την προώθηση τέτοιου είδους δράσεων.\nΈως το 1965 εργάστηκε στο τμήμα Ανθρωπολογίας της Σοβιετικής Ακαδημίας, διδάσκοντας παράλληλα ως καθηγητής Ανθρωπολογίας στο Πανεπιστήμιο της Μόσχας. Κατά τα πρώτα αυτά έτη της 10ετίας του '60 διατέλεσε, επίσης, διευθυντής αρχαιολογικών και κυρίως ανθρωπολογικών ερευνητικών αποστολών στη Ρωσία, Βουλγαρία, Ρουμανία, Γιουγκοσλαβία, Γεωργία-Καύκασο, Καζακστάν, Τουρκμενιστάν και Ουζμπεκιστάν. Από το 1965 οπότε και επαναπατρίστηκε, συνεχίζει με νεότερες ανθρωπολογικές μελέτες τόσο στην Ελλάδα (Κρήτη, Αιγαίο, Ιόνιο, Πίνδο, Θράκη, Μακεδονία) όσο και στο εξωτερικό (Αϊνού Ιαπωνίας, Βάσκους Ισπανίας κ.ά.). Οι μελέτες αυτές ρίχνουν φως στην καταγωγή όχι μόνο των βαλκανικών λαών, αλλά τουλάχιστον και της υπόλοιπης Ευρασίας.\nΟ Άρης Πουλιανός, ο οποίος μελέτησε σε βάθος ανθρωπολογικά τόσους διαφορετικούς ανθρώπους διατυπώνει την πλέον αντιρατσιστική άποψη, σε μία συνοπτική έκδοση της Α.Ε.Ε. το 2000, στην οποία λέει ότι: «Από όλες τις βιολογικές επιστήμες -μοριακή βιολογία έως παλαιοντολογία- είναι γνωστό ότι δεν υπάρχουν ανώτερα και κατώτερα όντα, αλλά ευνοϊκές ή δυσμενείς γι’ αυτά συνθήκες προσαρμογής στο περιβάλλον. Η εξέλιξή τους επηρεάζεται από τη φυσική επιλογή, στην προσπάθεια προσαρμογής τους σε νέες κλιματικές, γεωγραφικές και βιοκοινωνικές συνθήκες. Η ανωτερότητα και η κατωτερότητα είναι μία εφεύρεση με οικονομικά ελατήρια κυρίως ορισμένων Δυτικοευρωπαίων, για να δικαιολογήσουν τα εγκλήματα που έχουν διαπράξει στη διάρκεια της ιστορίας κατά άλλων φυλών, αλλά και άλλων Λευκών. Όπως και παλαιότερα έτσι και σήμερα οι ρατσιστές είναι εγκλωβισμένοι στην πράξη και στη σκέψη από το πώς μπορούν να εξουσιάζουν άλλους ανθρώπους, και για την ειρωνεία του πράγματος αναπαράγουν το ίδιο είδος σχέσεων και μεταξύ τους. Χρέος μας είναι να γίνει κατανοητό ότι η ανθρωπότητα έχει απόλυτη ανάγκη σήμερα τη συνεργασία και τη συμβολή όλων των ανθρώπινων ομάδων για να αντιμετωπιστούν τα φλέγοντα οικολογικά και βιοκοινωνικά προβλήματα του πλανήτη, σε μία εντελώς νέα αντίληψη αλληλοσεβασμού και αλληλοκατανόησης μεταξύ των ανθρώπων». Όμως, όπως υπογραμμίζει η Δάφνη Πουλιανού στη βιογραφία του (σελ. 331), «Μερικοί δυσκολεύονταν να αφομοιώσουν τις νέες θέσεις. Κυρίως ό, τι αφορά τη βιολογική συνέχεια μεταξύ αρχαίων και σύγχρονων Ελλήνων, η οποία ενοχλεί ορισμένους, όχι γιατί αποδεικνύει καμιά ανωτερότητα, αλλά γιατί δεν εξυπηρετεί τις θεωρίες τους περί κατωτερότητας».\nΕκτός από τις εθνογενετικές έρευνες των σύγχρονων πληθυσμών, ο Άρης Πουλιανός ασχολείται συστηματικά και με τις παλαιοανθρωπολογικές ανασκαφές του Σπηλαίου των Αρχανθρώπων στα Πετράλωνα Χαλκιδικής, της ανοικτής θέσης Τρίγλιας Χαλκιδικής, καθώς και του προϊστορικού ελέφαντα στον Περδίκκα Πτολεμαΐδας. Στις 16 Σεπτεμβρίου 1960, στο σπήλαιο Πετραλώνων Χαλκιδικής βρέθηκε ένα απολιθωμένο ανθρώπινο κρανίο παλαιολιθικής εποχής. Ήταν μία σημαντική επιστημονική είδηση, η οποία έκανε μεγάλη εντύπωση σε ανθρωπολόγους και μη, διεθνώς.\nΤο 1965, ο Άρης Πουλιανός προσλαμβάνεται ως επιστημονικός συνεργάτης του υπουργείου Συντονισμού και το 1966 διατελεί μέλος της Διοικούσας Επιτροπής του Πανεπιστημίου Πατρών και Αντιπρόεδρος της Ελληνικής Σπηλαιολογικής Εταιρείας. Λόγω της προηγούμενης ανάμειξής του σε δημοκρατικά - αντιφασιστικά κινήματα, το ξενοκίνητο δικτατορικό καθεστώς του 1967 τον απολύει από το Δημόσιο, τον φυλακίζει και τον εξορίζει. Ο διωγμός αυτός του Άρη Πουλιανού οδήγησε δημοκρατικούς ανθρωπολόγους από διάφορες χώρες, όπως τη Γαλλία, τις Η.Π.Α., τη Γερμανία κ.ά., να ζητήσουν με επιστολές την αποκατάστασή του τόσο στην κοινωνική ζωή, όσο και τις επιστημονικές δραστηριότητες. Παρόλο που οι διαμαρτυρίες αυτές οδήγησαν στην απελευθέρωσή του (αποφυλακίστηκε ύστερα από πεντέμισι μήνες), όσον αφορά την επιστημονική του καριέρα, δεν υπήρξε παρομοίως αίσια κατάληξη, καθώς αποκλείστηκε έως το 1976 από κάθε κρατική θέση. Το 1968 εκλέγεται Αντιπρόεδρος του 8ου Παγκοσμίου Συνεδρίου Ανθρωπολογίας στο Τόκιο, το 1971 ιδρύει την Ανθρωπολογική Εταιρεία Ελλάδος και το 1977 την Υπηρεσία Παλαιοανθρωπολογίας - Σπηλαιολογίας του Υπουργείου Πολιτισμού. Το 1978, ο Άρης Πουλιανός χτίζει με δικά του έξοδα το Ανθρωπολογικό Μουσείο Πετραλώνων Χαλκιδικής.\nΤο 1979, εκλέγεται στην Τσεχία Πρόεδρος του 3ου Πανευρωπαϊκού Συνεδρίου Ανθρωπολογίας, το οποίο πραγματοποίησε τις εργασίες του στο Ανθρωπολογικό Μουσείο Πετραλώνων Χαλκιδικής το 1982. Από το 1983 δέχεται ξανά λυσσαλέες επιθέσεις από οργανωμένα αντιεπιστημονικά και ανθελληνικά κυκλώματα, τα οποία δρουν κυρίως μέσω κρατικών οργάνων. Προσφεύγει αμυνόμενος στην ελληνική Δικαιοσύνη και αποκρούει με επιτυχία τους επιτιθέμενους. Επί δεκαετίες διατελεί μέλος του Μονίμου Διεθνούς Συμβουλίου Ανθρωπολογικών και Εθνολογικών Επιστημών της UNESCO και από το 1987 συμπεριλαμβάνεται ανάμεσα στα μέλη της Ακαδημίας Επιστημών της Νέας Υόρκης. Αρθρογραφεί από το 1947 και συμμετέχει σε αντιρατσιστικές ομάδες εργασίας της ΟΥΝΕΣΚΟ από το 1964 ενάντια κάθε φυλετικής διάκρισης.\nΣήμερα, ο Άρης Πουλιανός συνεχίζει, παρά την πολεμική που δέχεται, να βρίσκεται δίπλα στο Σπήλαιο των Πετραλώνων, στο χώρο ανασκαφής του, στο χώρο που βρέθηκε το Κρανίο του Αρχανθρώπου. Μελετά και συνεχίζει να γράφει και να δημοσιοποιεί το έργο και τις ανακαλύψεις του, γεγονός που του χαρίζει μεγάλη ικανοποίηση. Με μεγάλη χαρά δέχεται να μιλήσει για το Σπήλαιο και τις ανασκαφές σε κάθε ενδιαφερόμενο επισκέπτη. Τέλος, δεν θα ήταν υπερβολή να πούμε ότι ο Δρ. Άρης Ν. Πουλιανός, με τη ζωή και το έργο του, αποτελεί ένα σύγχρονο πρότυπο ικανό να στηρίξει όλους όσους αγωνίζονται, για μία καλύτερη Ελλάδα.


Θέλετε να κοιμάστε καλύτερα; Βρείτε ένα σκοπό στη ζωή σας, συστήνουν οι επιστήμονες! | BLOKO\nΑρχική / Υγεία / Θέλετε να κοιμάστε καλύτερα; Βρείτε ένα σκοπό στη ζωή σας, συστήνουν οι επιστήμονες!\nΘέλετε να κοιμάστε καλύτερα; Βρείτε ένα σκοπό στη ζωή σας, συστήνουν οι επιστήμονες!\n7/15/2017 10:47:00 μ.μ. Υγεία Edit\nΚαλύτερο ύπνο μπορεί να προσφέρει στους ηλικιωμένους η ύπαρξη ενός σκοπού στη ζωή τους, σύμφωνα με έρευνα του Northwestern University στο Evanston του Illinois.\nΗλικιωμένοι που αισθάνονται ότι η ζωή τους έχει νόημα έχουν λιγότερες διαταραχές ύπνου, όπως άπνοια ή σύνδρομο ανήσυχων ποδιών.\nΗ έρευνα, που δημοσιεύτηκε στο Sleep Science and Practice, έγινε σε 823 ανθρώπους που δεν είχαν άνοια, με μέση ηλικία τα 79 έτη.\nΣυμμετέχοντες απάντησαν σε 10 ερωτήσεις σχετικά με τον σκοπό της ζωής τους, όπως «αισθάνομαι καλά όταν σκέφτομαι τι έκανα στο παρελθόν και γι’ αυτό που ελπίζω να κάνω στο μέλλον». Απάντησαν επίσης σε 32 ερωτήσεις σχετικά με τις συνήθειες ύπνου.\nΟι ερευνητές παρατήρησαν ότι όσοι ένιωθαν ότι η ζωή τους είχε νόημα είχαν μετρίως καλύτερη ποιότητα ύπνου γενικά και ήταν κατά 63% λιγότερο πιθανό να έχουν άπνοια και 52% λιγότερο πιθανό να έχουν σύνδρομο ανήσυχων ποδιών.\nΗ εμφάνιση της αυπνίας και άλλων διαταραχών ύπνου αυξάνει με την ηλικία και σύμφωνα με τους ερευνητές η νέα έρευνα υποδεικνύει ότι θεραπείες με βάση το διαλογισμό που βελτιώνουν την αίσθηση σκοπού θα μπορούσαν να βοηθήσουν.


Τι να κάνεις όταν αποτυγχάνεις - Little Hope Flags\nHome\tPOSTS\tΤι να κάνεις όταν αποτυγχάνεις\nΑυτή είναι η δική μου ιστορία «αποτυχίας».\nΗ ιστορία είναι η γνωστή. Καλή μαθήτρια, απουσιολόγος, συνεπής, οργανωμένη. Τι σημαίνουν όλα αυτά; Νομική φυσικά. Κάπως έτσι, απλά και αυτονόητα, άρχισα να χτίζω μέσα μου μια προσδοκία που δεν ήταν ακριβώς δική μου. Η Νομική έγινε το ισοδύναμο του καλού μαθητή. Έγινε αυτοσκοπός και όχι κατεύθυνση. Ήταν ο στόχος χωρίς όμως να σκεφτώ ποτέ στα αλήθεια: και μετά; Κι αν όχι Νομική, τότε τι άλλο;\nΆραγε πώς μπορεί ένα παιδί 16 χρόνων να πάρει θέση για όλο του το μέλλον; Πώς γίνεται να επωμιστεί ένα τόσο μεγάλο βάρος; Και τι συμβαίνει όταν πρέπει να λογοδοτήσει για την απόφαση και για το αποτέλεσμα;\nΘυμάμαι ακόμα εκείνο το 13 στα Κείμενα. Στα Κείμενα, το αγαπημένο μου μάθημα. 13 για μένα που σκαρφιζόμουν ιστορίες από τα 8 μου, και στα 15 μου έγραφα ποιήματα και στίχους. Αυτός ο βαθμός δεν ήταν απλά μια αποτυχία. Ήταν μια βόμβα στα θεμέλια του είναι μου. Ξαφνικά άρχισα να αμφισβητώ τις ικανότητες μου, το ποια ήμουν, και εν τέλει, τις επιλογές μου. Που αποδείχτηκε ότι δεν ήταν και τόσο δικές μου τελικά.\nΉθελα τη Νομική τόσο πολύ ώστε να θυσιάσω άλλα πράγματα; Αυτό σκεφτόμουν εκείνες τις δύσκολες μέρες που έμοιαζαν ατέλειωτες. Η απάντηση ήρθε μόνη της. Όχι. Και τελικά, η αποτυχία μου δεν ήταν τίποτα περισσότερο από έργα στο δρόμο: μου έδειξε ένα νέο μονοπάτι για να ακολουθήσω.\nΌταν όμως το ζεις, όταν είσαι μέσα στον κυκλώνα, το μόνο που σκέφτεσαι είναι το αν θα επιβιώσεις, και πώς θα βγεις από εκεί. Το μέλλον μοιάζει μακρινό, αδύνατο σχεδόν, και δε σου δίνει καμία ελπίδα παρόλο που η αποτυχία είναι ακριβώς αυτό: η ευκαιρία για κάτι τελείως διαφορετικό. Αυτό που θέλουμε μπορεί να είναι συχνά διαφορετικό από αυτό που έχουμε ανάγκη κι από αυτό που πρέπει να κάνουμε. Όταν όμως είσαι 17 χρόνων, δεν έχεις την ικανότητα να δεις τόσο μακριά. Ταυτίζεσαι με την αποτυχία. Νιώθεις ο ίδιος αποτυχημένος μέχρι το μεδούλι. Δε μπορείς να σκεφτείς τίποτα άλλο που να σε χαρακτηρίζει.\nΗ αποτυχία ωστόσο μας κάνει πιο δυνατούς. Συχνά, πιο πολλά μαθαίνεις όταν αποτυγχάνεις παρά όταν πετυχαίνεις. Το έλεγε άλλωστε και ο Έντισον: δεν απέτυχα, βρήκα 10.000 τρόπους που δεν δούλεψαν. Κι αυτό από μόνο του είναι ένα είδος επιτυχίας. Αν όλοι τα παρατούσαμε στην πρώτη αποτυχία, τότε ο κόσμος μας θα ήταν πολύ διαφορετικός. Κι αν δεν αποτυγχάναμε ποτέ, δε θα γινόμασταν καλύτεροι. Ο χαρακτήρας χτίζεται από όσα τον δυναμώνουν, κι όπως ξέρουμε όλοι καλά, το να κάθεσαι απλά σε μια καρέκλα δε βοηθάει ιδιαίτερα.\nΤι έκανα λοιπόν όταν απέτυχα; Βρήκα μια άλλη επιλογή, διαφορετική από την πρώτη, αλλά τελικά, πολύ καλύτερη. Βρήκα μια επιλογή που ήταν πιο κοντά σε αυτό που ήμουν και σε αυτό που ήθελα. Μια σχολή που πριν δε θα σκεφτόμουν, απλά γιατί μου φαινόταν πολύ τολμηρό να πάω ενάντια στις προσδοκίες. Κι αυτό ήταν ένα από τα πρώτα μαθήματα της ενηλικίωσης: ποτέ δε θα μπορέσεις να ικανοποιήσεις τις προσδοκίες των άλλων. Το ζητούμενο είναι να εκπληρώνεις τα δικά σου όνειρα.\nΗ αποτυχία μου με οδήγησε σε μια παράκαμψη. Μια παράκαμψη που στην αρχή με τρόμαξε αλλά τελικά αποδείχτηκε η καλύτερη εναλλακτική διαδρομή που θα μπορούσα να είχα ακολουθήσει. Οι πιο ενδιαφέρουσες θάλασσες, λένε, είναι οι αχαρτογράφητες. Να είσαι λοιπόν ο καπετάνιος της ζωής σου, και οποίες αποφάσεις πάρεις, να τις πάρεις με ειλικρίνεια, και με δυναμισμό. Εσύ κινείς τα νήματα. Πήγαινε όπου θέλεις και όπου δείχνει η πυξίδα σου.\nΗ ζωή είναι μια σειρά από επιλογές ανάμεσα σε ερωτήματα. Να φοβάσαι ό,τι μένει αναπάντητο. Για τα υπόλοιπα…έχει ήδη αποφασίσει ο αυριανός σου εαυτός.


Δημοσιεύτηκε: Σάββατο, 25 Σεπτεμβρίου 2021 09:20\nΝέες οδηγίες από τον ΕΟΔΥ για τους ανεμβολίαστους…\nΣε 32 σημεία σε όλη τη χώρα θα βρίσκονται το Σάββατο 25 Σεπτεμβρίου οι Κινητές Ομάδες Υγείας του ΕΟΔΥ για τη διενέργεια δωρεάν rapid tests σε όλους τους πολίτες.\nΜόνο ένα από αυτά βρίσκεται στη Λαμία και συνολικά στη Στερεά ελλάδα, τρία.\nΕιδικότερα στη Λαμία η δειγματοληψία είναι:\nΓαλανέικα, στο Δημοτικό πάρκινγκ (Αλύτρωτων Πατρίδων και Αγίας Παρασκευής) 09:00’-15:00’\nΧαλκίδα, παλαιά γέφυρα, κάτω από τη στάση των ταξί, 09:00-15:00\nΕπιτέλους ο ΕΟΔΥ στις σημαντικές ενημερώσεις, που συνόδευε το δελτίο τύπου σχετικά με τα σημεία δειγματοληψιών, για πρώτη φορά ενσωμάτωσε και τα όσα ισχύουν για τους ανεμβολίαστους πολίτες, οι οποίοι από 12 ετών πλέον και πάνω δεν έχουν δικαίωμα να τυπώσουν βεβαίωση αρνητικού rapid test.\nΞεκαθαρίζεται λοιπόν ότι οι συγκεκριμένοι πολίτες μπορούν να βγάζουν ψηφιακά τη βεβαίωση μόνο αν κάνουν το συγκεκριμένο τεστ σε ιδιωτικό εργαστήριο και παραπέμπει για περισσότερες πληροφορίες ΕΔΩ και στην ΚΥΑ που δημοσιεύθηκε στο ΦΕΚ 4206/12-9-21.\nΓια το ΦΕΚ πατήστε ΕΔΩ.


Η BMW Motorrad παρουσιάζει τη νέα BMW G 310 R – ΒΟΡΕΙΝΗ\nHome›Αυτοκινητο›Η BMW Motorrad παρουσιάζει τη νέα BMW G 310 R\nΗ BMW Motorrad παρουσιάζει τη νέα BMW G 310 R\nΜε ένα ισχυρό και εύστροφο, μονοκύλινδρο κινητήρα, ο ερχομός της BMW G 310 R το 2015 άνοιξε το δρόμο στις Δυναμικές Roadster της BMW Motorrad για την κατηγορία κυβισμού κάτω των 500 κυβ. εκ. Γρήγορη και ευέλικτη στην πόλη, γεμάτη αυτοπεποίθηση και δυναμική στον ανοιχτό δρόμο – με τέτοια προσόντα, η ζωηρή και αποφασιστική Δυναμική Roadster γοήτευσε πολλούς πελάτες σε όλο τον κόσμο, ειδικά στους πρωτάρηδες στην κατηγορία. Η BMW Motorrad προχώρησε σε μία σειρά βελτιώσεων θέλοντας να ενισχύσει την BMW G 310 R για μία επιτυχημένη πορεία στο μέλλον.\nΜονοκύλινδρος κινητήρας προδιαγραφών EU -5 με αυτόματο σύστημα ενίσχυσης του ρελαντί, ηλεκτρικό γκάζι και μονόδρομο συμπλέκτη ( anti – hopping ).\nΓια τη νέα BMW G 310 R, ο κινητήρας εφοδιάζεται με το επονομαζόμενο “ηλεκτρονικό γκριπ γκαζιού” προσφέροντας τώρα μια ακόμα πιο άμεση απόκριση στο γκάζι. Το σύστημα αυτόματης ενίσχυσης του ρελαντί κατά την εκκίνηση αποτρέπει επίσης μια πιθανή ξαφνική διακοπή λειτουργίας του κινητήρα. Ο αυτορυθμιζόμενος μονόδρομος συμπλέκτης (anti-hopping) είναι επίσης νέος. Ο τελευταίος μειώνει την πιθανότητα μπλοκαρίσματος του πίσω τροχού στο απότομο κλείσιμο του γκαζιού (φρένο κινητήρα) ή σε κατέβασμα σχέσης αυξάνοντας την ασφάλεια στην οδήγηση – ιδιαίτερα κατά τη διαδικασία της πέδησης με ταυτόχρονο κατέβασμα σχέσης. Επίσης καθιστά πολύ πιο ελαφριά τη μανέτα συμπλέκτη.\nΜερικός ανασχεδιασμός με δύο βασικά χρώματα και την αποκλειστική προαιρετική επιλογή “ Sport “.\nΕκτός από το βασικό χρώμα, το Cosmic Black με την έντονα αρρενωπή αίσθηση, ένα ακόμα βασικό χρώμα, το Polar White, είναι τώρα διαθέσιμο, που μαζί με τις μπλε πινελιές αποτυπώνουν τα παραδοσιακά εταιρικά χρώματα της BMW με νέο, δυναμικό τρόπο. Στην έκδοση Sport με το βασικό χρώμα Limestone Metallic, το εντυπωσιακό κόκκινο γραφικό “R” στα πλαϊνά πάνελ του φέρινγκ και το κόκκινο πλαίσιο στους τροχούς, η νέα BMW G 310 R αποκαλύπτει με αυτοπεποίθηση την σπορ πλευρά της.\nΛάμπρος Λάσδας: “Τι έχουμε κερδίσει – και τι έχουμε να κερδίσουμε – ...\nΡύθμιση για 120 δόσεις σε όσους χρωστούν στους Δήμους


Camera 360: Selfie Photo Editor APK (Τελευταία έκδοση: 9.6.6)\nΤελευταία έκδοση: 9.6.6\nΚατεβάστε APK(47.6 MB)\nΜαζί με την ανάπτυξη των κοινωνικών δικτύων όπως το Facebook, Instagram, το Twitter ... η ζήτηση για «εικονική διαβίωσης» αυξάνεται. Αποδεικτικά στοιχεία ότι αυτά τα «αφρώδη» φωτογραφίες πάντα να πάρετε περισσότερες συμπάθειες και μετοχές, καθώς και επαίνους για τους ιδιοκτήτες.\nCamera360 από την υποχρέωση να πω είναι ίσως η εφαρμογή της λήψης και ρύθμισης φωτογραφίες selfie «προνομιούχος» στην «εικονική ζωή» ήδη. Τα φίλτρα εφαρμόζονται άμεσα σε πραγματικό χρόνο, χωρίς τη λήψη φωτογραφιών, μαζί με πρόσφατα ενημερωμένα αποτελέσματα, αυτοκόλλητα που κάνει τους οπαδούς selfie ενθουσιασμένοι. Αυτό είναι επίσης το όνομα κορυφή της λίστας των επεξεργασίας φωτογραφιών εφαρμογές σε πολλές χώρες, όπως η Κορέα, η Κίνα, η Ρωσία ... 200 είναι ο αριθμός των φίλτρων εικόνα ευνοούνται για Camera360 και πολύ περισσότερο με πολυ-εφέ. επαγγελματική μορφή, την υφή, επικάλυψη εικόνας.\nCamera360: selfie Photo Editor με το Funny αυτοκόλλητο είναι μια νέα έκδοση του Camera360 για τη βελτίωση της επεξεργασίας εικόνας, φίλτρα, και οι προσαρμογές καθώς και φέρει μια επαγγελματική πινελιά-λήψη φωτογραφιών του smartphone σας.\nCamera360: selfie Photo Editor με το Funny αυτοκόλλητο είναι μια ελεύθερη μηχανή ομορφιά και την παγκόσμια κοινότητα φωτογραφίας με πάνω από 800 εκατομμύρια χρήστες. Περιέχει εργαλεία επαγγελματικό μοντάζ και όλα τα αυτοκόλλητα διασκέδαση και αυτοκόλλητα κίνησης, φίλτρα art, τα πρότυπα αφίσας και βίντεο εφέ. φωτογραφικό στούντιο σας κάνει όλες τις φωτογραφίες σας πιο φοβερό με selfie κάμερα & επεξεργασίας φωτογραφιών!\nΜε αστεία χαρακτηριστικά αυτοκόλλητο και ένθετο smileys σε φωτογραφίες στο Camera360, μπορείτε να δημιουργήσετε αστεία, όμορφη φωτογραφίες για τον εαυτό σας ή τους φίλους σας, η εφαρμογή έχει αμέτρητες συνέπειες, όπως τα δόντια κουνέλι, σκύλος και τα αυτιά της γάτας. , αστεία πρόσωπα, ...\nCamera360: selfie Photo Editor με αστεία αυτοκόλλητο περιλαμβάνει διάφορα ειδικά εφέ, μοντάζ εργαλεία, υπηρεσίες αποθήκευσης σύννεφο, καθώς και να προσφέρει μια ποικιλία από ρυθμίσεις, για παράδειγμα, με τη χρήση του χώρου χρονόμετρο, και να ρυθμίσετε την αντίθεση της εικόνας και την ευκρίνεια. Μπορείτε να χρησιμοποιήσετε τις υπηρεσίες αποθήκευσης σύννεφο για να διαχειριστείτε, να επεξεργαστείτε και να μοιραστείτε φωτογραφίες ανά πάσα στιγμή.\nΧΑΡΑΚΤΗΡΙΣΤΙΚΑ του Camera360: selfie Photo Editor\n- Νέα ιστοσελίδα: νέα αρχική σελίδα Camera360 θα σας φέρει μια σύντομη και άνετη οπτική εμπειρία.\n- Πρόταση αυτοκόλλητο & 3D αστεία αυτοκόλλητο: αστείο 3D αυτοκόλλητο Camera360 θα κάνουν τις φωτογραφίες και τα βίντεό σας πιο δημιουργική και ενδιαφέρουσα.\n- Προκλήσεις: Όλα τα είδη των ενδιαφέρουσες προκλήσεις φωτογραφία για να λάβουν μέρος σε? Μην ανησυχείτε για τους ανθρώπους δεν αρέσει τις φωτογραφίες σας! Δοκιμάστε Αστεία 3D Αυτοκόλλητα και σύντομα βίντεο μαζί!\n- Ομορφιά και Μακιγιάζ: Δοκιμάστε σε πραγματικό χρόνο μηχανή ομορφιά μακιγιάζ μας. Μεγάλα μάτια, άσπρα δόντια, γοητευτικά χείλη, λεπτή μύτη και μικρά πρόσωπο ... Η κάμερα ομορφιά ξέρει τι θέλετε! Γίνε μια θεά άμεσα με την προεπιλεγμένη ομορφιάς και μακιγιάζ φωτογραφία editor.\n- Λεπτό φίλτρα: Πάνω από 100 κλασικά φίλτρα φωτογραφία για να σας βοηθήσει να γίνει ένα master φωτογράφος! Ζωντανή φίλτρα περιλαμβάνουν Magic δέρματος / Sky / χρώμα, καθρέφτης, διπλή έκθεση, ταινία, HDR, Θύελλα, Starry Night, B & W, Bokeh, Σκίτσο.\nΔείτε περισσότερα: Air Beauty Κάμερα\nΜέγεθος αρχείου: 278.6 KB


Βρέθηκαν αγνοούμενοι στις Άλπεις μετά από 75 χρόνια - Άθικτες οι σοροί (εικόνες)\nΒρέθηκαν αγνοούμενοι στις Άλπεις μετά από 75 χρόνια – Άθικτες οι σοροί (εικόνες)\n18-07-2017 - 15:00μμ\nΟ Marcelin και η Francine Dumoulin, γονείς επτά παιδιών, εξαφανίστηκαν στις 15 Αυγούστου του 1942\n«Ήταν τέλεια συντηρημένοι στον παγετώνα και τα υπάρχοντά τους ήταν ανέπαφα», δήλωσε ο διευθυντής του Glacier 3000.\nΟι παγωμένες σοροί ενός ζευγαριού Ελβετών, που εξαφανίστηκε πριν από 75 χρόνια, βρέθηκαν σε παγετώνα στις Άλπεις, όπως αναφέρουν ελβετικά ΜΜΕ.\nΟ Marcelin και η Francine Dumoulin, γονείς επτά παιδιών, εξαφανίστηκαν στις 15 Αυγούστου του 1942 στο Chandolin του Valais, όταν πήγαν να ταΐσουν τις αγελάδες τους.\n«Περάσαμε όλη μας τη ζωή αναζητώντας τους, χωρίς να σταματήσουμε. Σκεφτήκαμε ότι μία μέρα θα μπορούσαμε να τους κάνουμε την κηδεία που άξιζαν», δήλωσε στην εφημερίδα Lausanne Le Matin η μικρότερη κόρη τους, Marceline Udry-Dumoulin, η οποία είναι 75 ετών.\n«Μπορώ να πω ότι μετά από 75 χρόνια αναμονής, αυτή η είδηση μου δίνει μια βαθιά αίσθηση ηρεμίας».\nΗ αστυνομία του Valais δήλωσε ότι δύο σοροί που φέρουν έγγραφα ταυτοποίησης ανακαλύφθηκαν την περασμένη εβδομάδα από έναν εργάτη στον παγετώνα Tsanfleuron, κοντά σε ένα τελεφερίκ πάνω από το θέρετρο Les Diablerets σε υψόμετρο 2.615 μέτρων.\nΤα τεστ DNA θα πραγματοποιηθούν, για να επιβεβαιώσουν την ταυτότητά τους.\n«Τα σώματα ήταν κοντά το ένα στο άλλο. Ήταν ένας άνδρας και μια γυναίκα που φορούσαν ρούχα που χρονολογούνται από την περίοδο του Β’ Παγκοσμίου Πολέμου», δήλωσε στο πρακτορείο ο Bernhard Tschannen, διευθυντής του Glacier 3000.\n«Ήταν τέλεια συντηρημένοι στον παγετώνα και τα υπάρχοντά τους ήταν ανέπαφα».\nΣε δηλώσεις του στο Tribune de Geneve, είπε: «Πιστεύουμε ότι μπορεί να έπεσαν σε ένα κρησφύγετο, όπου έμειναν για δεκαετίες. Καθώς ο παγετώνας υποχώρησε, αποκάλυψε τα σώματά τους».\nΟ Marcelin Dumoulin, 40 ετών, υποδηματοποιός, και η Francine, 37 ετών, δάσκαλος, άφησαν πέντε γιους και δύο κόρες.\n«Ήταν η πρώτη φορά που η μητέρα μου πήγε μαζί του σε μια τέτοια εκδρομή. Ήταν πάντα έγκυος και δεν μπορούσε να αναρριχηθεί στις δύσκολες συνθήκες ενός παγετώνα», δήλωσε η Udry-Dumoulin.\n«Μετά από λίγο, τα παιδιά χωρίστηκαν και τοποθετήθηκαν σε οικογένειες. Ήμουν τυχερή που έμεινα με τη θεία μου. Όλοι κατοικούσαμε στην περιοχή, αλλά γίναμε ξένοι».\n«Για την κηδεία, δεν θα φορέσω μαύρο. Νομίζω ότι το λευκό θα ήταν πιο κατάλληλο. Εκπροσωπεί την ελπίδα, την οποία δεν έχασα ποτέ», τόνισε.\nΑπειλές από την Πολωνία κατά της Pfizer: Αν καθυστερήσει με τα εμβόλια θα κινηθούμε νομικά


Κριός: Κριέ μου η εβδομάδα ξεκινά με χαρμόσυνα νέα καθώς η επιστροφή του Ερμή σε ορθή πορεία στις 22/2 δείχνει πως η επικοινωνία θα είναι βοηθητική στη διεκπεραίωση αυτών που έχεις αναλάβει\nκαι δεν θα αποτελεί πλέον εμπόδιο. Τώρα είναι η ευκαιρία να προσπαθήσεις να λύσεις και κάποιες παρεξηγήσεις που μπορεί να είχαν δημιουργηθεί με πρόσωπα που βρίσκονται στο φιλικό σου περιβάλλον. Στο τέλος της εβδομάδας η Πανσέληνος που θα πραγματοποιηθεί στον άξονα Παρθένου-Ιχθύων θα σε βοηθήσει ιδιαίτερα στο να κλείσεις ζητήματα τα οποία αφορούν οικονομικές εκκρεμότητες και θέματα που σχετίζονται με το παρελθόν σε γενικότερο πλαίσιο.\nΤαύρος: Ταύρε μου η επιστροφή του Ερμή σε ορθή πορεία την Δευτέρα 22/2 φέρνει ανάσες σε ζητήματα που αφορούν επαγγελματικές υποχρεώσεις και διευθετήσεις που αφορούν τη δουλειά. Έτσι λοιπόν από τα μέσα της εβδομάδας και μετά είναι πολύ πιθανόν να βρεις λύση σε κάποια θέματα τα οποία φάνταζαν ιδιαίτερα μπερδεμένα αλλά και να συνεννοηθείς με πρόσωπα που βρίσκονται στο επαγγελματικό σου περιβάλλον ώστε να μην υπάρξουν πλέον τα ζητήματα που υπήρξαν το προηγούμενο διάστημα. Όσο περνούν οι ημέρες της εβδομάδας τόσο περισσότερο θα χαλαρώνεις καθώς η Πανσέληνος που θα πραγματοποιηθεί στον άξονα Παρθένου-Ιχθύων στις 27/2 θα δημιουργήσει πρόσφορο έδαφος για να προκύψει ένα νέο αισθηματικό ειδύλλιο με ένα πρόσωπο που βρίσκεται είτε στο ευρύτερο είτε στο φιλικό σου περιβάλλον.\nΔίδυμοι: Δίδυμε μου η επιστροφή του Ερμή σε ορθή πορεία στις 22/2 θα αποτελέσει την αιτία που η επικοινωνία θα αρχίσει να επανέρχεται στα φυσιολογικά της και να μην σε κουράζουν οι συζητήσεις με τους γύρω σου. Βέβαια θα πρέπει να έχεις κατά νου πως αυτό είναι κάτι που θα δεις κατά το δεύτερο μισό της εβδομάδας, για αυτό μετέθεσε τότε σημαντικές υποθέσεις που απαιτούν επικοινωνιακές και διπλωματικές κινήσεις. Η Πανσέληνος που θα πραγματοποιηθεί στον άξονα Παρθένου-Ιχθύων στις 27/2 μπορεί να ανοίξει ξανά ένα ζήτημα το οποίο σχετίζεται με τη δουλειά, όμως φαίνεται πως τώρα ανοίγει με ευνοϊκούς οιωνούς για εσένα.\nΚαρκίνος: Καρκίνε μου αυτή την εβδομάδα με την επιστροφή του Ερμή σε ορθή πορεία στις 22/2 θα αρχίσει σιγά-σιγά να ξεμπερδεύεται το κουβάρι από κάποιες υποθέσεις, οι οποίες σου είχαν δημιουργήσει πολλά ερωτηματικά το προηγούμενο διάστημα. Επίσης είναι πολύ πιθανό να έχεις μία καλύτερη εικόνα για τον οικονομικό τομέα αφού έχεις προβεί στις απαραίτητες διευθετήσεις διαφόρων εκκρεμοτήτων. Η Πανσέληνος που θα πραγματοποιηθεί στον άξονα Παρθένου-Ιχθύων στις 27/2 δημιουργεί ευκαιρίες επέκτασης και επίτευξης των στόχων σου. Η επικοινωνία με αγαπημένα σου πρόσωπα θα φέρει το κίνητρο για κάποιους από τους στόχους σου.\nΛέων: Λέων μου αυτή την εβδομάδα με την επιστροφή του Ερμή σε ορθή πορεία θα παρατηρήσεις πως θα είναι πιο εύκολο για εσένα να συνυπάρξεις με πρόσωπα που οι συζητήσεις μαζί τους στο προηγούμενο διάστημα αποτελούσαν «άθλο»! Εκμεταλλεύσου το καλό επικοινωνιακό κλίμα -που θα γίνει περισσότερο εμφανές κατά το δεύτερο μισό της εβδομάδας- για να διευθετήσεις και ορισμένα επαγγελματικά θέματα. Η Πανσέληνος η οποία θα πραγματοποιηθεί στον άξονα Παρθένου-Ιχθύων στις 27/2 δεν αποκλείεται να σε βοηθήσει με μία «λύση εξ ουρανού», σε ένα επαγγελματικό ή ένα οικονομικό σου ζήτημα.\nΠαρθένος: Παρθένε μου η εβδομάδα ξεκινά με την επιστροφή του Ερμή σε ορθή πορεία στις 22/2 κάτι που δημιουργεί την πεποίθηση πως η επικοινωνία θα βελτιωθεί αισθητά. Τώρα είναι μία καλή ευκαιρία για να επικεντρωθείς στα ζητήματα της καθημερινότητας τα οποία είχαν κολλήσει το προηγούμενο διάστημα, με αποτέλεσμα να σου είχαν δημιουργήσει εκνευρισμό. Η Πανσέληνος που θα πραγματοποιηθεί στον άξονα σου Παρθένου-Ιχθύων στις 27/2 τονίζει τις διαπροσωπικές σου σχέσεις, τα θετικά τους σημεία αλλά και κάποιες «αδυναμίες» που ενδεχομένως να έχουν και σε βάζει στη διαδικασία να τις βελτιώσεις! Είναι πιθανό να συνειδητοποιήσεις πως κάποιοι άνθρωποι γύρω σου αποτελούν «δώρο» για εσένα.\nΖυγός: Ζυγέ μου η εβδομάδα ξεκινά με καλά αστρολογικά νέα καθώς ο Ερμής επιστρέφει σε ορθή πορεία στον Υδροχόο στις 22/2 και διευκολύνει γενικά την επικοινωνία και ειδικά τις αισθηματικές σου υποθέσεις. Τώρα είναι μία καλή περίοδος προκειμένου να πάρεις αποφάσεις σχετικά με ειδύλλια του παρελθόντος, αλλά και πρόσωπα τα οποία επέστρεψαν στη ζωή σου το προηγούμενο διάστημα. Το Σάββατο 27/2 θα πραγματοποιηθεί η Πανσέληνος στον άξονα Παρθένου-Ιχθύων η οποία θα είναι βοηθητική στο να κλείσεις υποθέσεις, οι οποίες εκκρεμούσαν και σχετίζονται είτε με την καθημερινότητα είτε με εργασιακά ζητήματα και σου είχαν δημιουργήσει άγχος.\nΣκορπιός: Σκορπιέ μου αυτή την εβδομάδα φαίνεται πως θα είναι πιο εύκολο να διευθετήσεις κάποιες δουλειές και κάποιες οικογενειακές υποχρεώσεις, οι οποίες το προηγούμενο διάστημα σε είχαν δυσκολέψει. Σε αυτό θα βοηθήσει πολύ και ο Ερμής ο οποίος θα επιστρέψει σε ορθή πορεία στον Υδροχόο στις 22/2. Αυτό δείχνει πως δεν θα υπάρχουν πλέον οι επικοινωνιακές δυσκολίες και τα εμπόδια του παρελθόντος σε θέματα που αφορούν το σπίτι και την οικογένεια. Το Σαββατοκύριακο προμηνύεται ευχάριστο και ρομαντικό καθώς η Πανσέληνος που θα πραγματοποιηθεί στον άξονα Παρθένου-Ιχθύων στις 27/2, τονίζει υποθέσεις που αφορούν τον αισθηματικό τομέα και δημιουργεί όμορφα και γλυκά συναισθήματα.\nΤοξότης: Τοξότη μου η επικοινωνία με τα πρόσωπα που βρίσκονται στο στενό σου περιβάλλον δεν θα έχει το βαθμό δυσκολίας που είχε το προηγούμενο διάστημα, καθώς ο Ερμής επιστρέφει σε ορθή πορεία στον Υδροχόο στις 22/2. Η θετική του επίδραση σε συζητήσεις και συνεννοήσεις θα αρχίσει να φαίνεται κατά το δεύτερο μισό της εβδομάδας και το κλίμα στις διαπροσωπικές σου σχέσεις θα αλλάξει αισθητά. Στις 27/2 η Πανσέληνος που θα πραγματοποιηθεί στον άξονα Παρθένου-Ιχθύων θα σε βάλει στη διαδικασία να διευθετήσεις επαγγελματικά θέματα καθώς και οικογενειακές υποθέσεις και με λίγη προσπάθεια από την πλευρά σου τα αποτελέσματα θα είναι υπέρ σου.\nΑιγόκερως: Αιγόκερε μου αυτή την εβδομάδα θα είναι πιο εύκολο για εσένα να διευθετήσεις κάποιες οικονομικές υποχρεώσεις οι οποίες μπορεί να δημιούργησαν αρκετά μπερδέματα το προηγούμενο διάστημα. Ακόμα θα είναι πιο εύκολο να κάνεις μία νέα οικονομική συμφωνία, χωρίς τα ψιλά γράμματα και τα ερωτηματικά που αποτελούσαν εμπόδιο για εσένα, καθώς η επιστροφή του Ερμή σε ορθή πορεία της 22/2 είναι γεγονός! Ο οικονομικός τομέας θα βρίσκεται στο προσκήνιο και φαίνεται πως θα παρουσιαστούν ευκαιρίες σε αυτόν. Στην εκπνοή της εβδομάδας θα πραγματοποιηθεί και η Πανσέληνος στον άξονα Παρθένου-Ιχθύων (27/2) η οποία φαίνεται πως μπορεί να φέρει μία ευχάριστη εξέλιξη σε ένα αισθηματικό σου ζήτημα ή σε ένα θέμα που σχετίζεται με συγγενικά σου πρόσωπα.\nΥδροχόος: Υδροχόε μου αυτή η εβδομάδα έρχεται με δώρα για εσένα καθώς η επιστροφή του Ερμή σε ορθή πορεία στις 22/2 σημαίνει λιγότερες παρανοήσεις και παρεξηγήσεις, από αυτές που είχες το προηγούμενο διάστημα. Τώρα θα παρατηρήσεις και εσύ ο ίδιος πως θα σου είναι πιο εύκολο να συναναστραφείς με ορισμένα πρόσωπα χωρίς να σε εκνευρίζουν οι ιδέες και οι απόψεις τους. Από την άλλη θέματα τα οποία είχαν αποτελέσει αιτία για να απομακρυνθείς από κάποιους ανθρώπους θα αρχίσουν να διευθετούνται. Το Σάββατο 27/2 η Πανσέληνος που θα πραγματοποιηθεί στον άξονα Παρθένου-Ιχθύων μπορεί να φέρει στο προσκήνιο εκκρεμότητες του παρελθόντος και συναισθήματα τα οποία αγνοούσες.\nΙχθύες: Ιχθύ μου αυτή την εβδομάδα θα παρατηρήσεις πως θα είναι πιο εύκολο για εσένα να συνειδητοποιήσεις τι κρύβεται πίσω από τη στάση ορισμένων ανθρώπων που φαίνεται πως σε είχε μπερδέψει το προηγούμενο διάστημα. Η επιστροφή του Ερμή σε ορθή πορεία στο ζώδιο του Υδροχόου στις 22/2 θα βοηθήσει να ξεκαθαρίσεις κάποια ζητήματα αλλά και να καταλάβεις το λόγο ύπαρξης συμπεριφορών που μπορεί ναι σου είχαν δημιουργήσει ερωτηματικά. Το Σάββατο 27/2 θα πραγματοποιηθεί η Πανσέληνος στον άξονα σου (Παρθένου-Ιχθύων, η οποία θα ενισχύσει τα θετικά σου συναισθήματα, καθώς φαίνεται πως θα φέρει κάποιο νέο που θα σε γεμίσει αισιοδοξία.


"Αμα ξανα χ....ς στο χωράφι μου θα σου σκαγιάσω τον κ@λο" - KynoClub.gr\n“Αμα ξανα χ….ς στο χωράφι μου θα σου σκαγιάσω τον κ@λο”\nΤην αγανάκτησή του μέσω μιας “ενημερωτική” πινακίδας, έβγαλε ένας αγρότης στην περιοχή της Πηνείας κοντά στο φράγμα. Η συχνή συνήθεια κάποιου “φυσιολάτρη” της περιοχή, να “λιπαίνει” με φυσικό τρόπο το λιοστάσι του πρώτου, τον έκανε να γίνει ιδιαίτερα απειλητικός…\nΠιο εύλγωττα δεν θα μπορούσε να το πει…\n“Ρε μασκαρά εσύ που χ@ζης στο λιοστάσι μου φτάνει!!! Δεν θέλη άλλο ληπασμα. Τράβα σε άλλο λιοστάσι, πριν σου σκαγιώσω το κ@λο με την καραμπίνα….\nΚατάλαβες???????? Θα παραφυλάω….”\nΟπότε εσείς που είστε λάτρεις του ΧΨΑ, καλό είναι να προσέχετε που τα κάνετε…\nΦωτογραφία Βαγγέλης Δημητρόπουλος


Fight Club (book vs movie) | anorimoi\nTo “Fight Club” είναι μακράν για μένα από τις καλύτερες ταινίες που βγήκαν ποτέ. Την έχω δει δεκάδες φορές και συνεχίζω να την βλέπω με τεράστιο ενδιαφέρον. Παρόλαυτά κάποια στιγμή διάβασα και το βιβλίο του Chuck Palahniuk και τότε άρχισε να μ ‘αρέσει ακόμα περίσσοτερο. Όποιος δεν το ‘χει διαβάσει, του το προτείνω ανεπιφύλακτα! Όποιος θέλει να το διαβάσει καλύτερα να μην διαβάσει αυτό το άρθρο γιατί υπάρχουν κάποιες σημαντικές διαφορές που κάνουν την ιστορία ακόμα καλύτερη. Για παράδειγμα … το βιβλίο έχει διαφορετικό τέλος! Σε αυτό το άρθρο θα γράψω αυτές τις διαφορές.\nΑρχικά λοιπόν ας ξεκαθαρίσουμε ότι το όνομα του αφηγητή, που στην ταινία παίζει τον ρόλο του ο Edward Norton δεν δίνεται ποτέ! Δεν είναι ο Tyler Durden και από εδώ και πέρα θα τον λέω “ο αφηγητής”. Τα γεγονότα που θα αναφέρω είναι όπως γράφτηκαν στο βιβλίο. Ο αφηγητής και ο Tyler γνωρίζονται σε μια παραλία γυμνιστών όπου ο Tyler έφτιαχνε ένα ηλιακό ρολόι. Αφού το έφτιαξε το ρολόι ήταν σωστό για ένα λεπτό και είπε στον αφηγητή ότι:\n“Ένα λεπτό είναι ότι καλύτερο μπορεί να περιμένει κανείς από την τελειότητα.”\nΑφού ανατινάζεται το σπίτι του παίρνει κατευθείαν τον Tyler τηλέφωνο (όχι την Μάρλα) και αφού συναντιούνται στο bar του ζητάει αμέσως αν μπορεί να μείνει σπίτι του. Όταν βγαίνουν έξω και ο Tyler του ζητάει να τον χτυπήσει ο αφηγητής των χτυπάει στον λαιμό και όχι στο αυτί. Τα βιβλία που διαβάζει με τα όργανα του σώματος είναι της Joe’s και όχι του Jack. Κατά τη διάρκεια των πρώτων αγώνων που παίρνει μέρος ο αφηγητής, σκίζεται το μάγουλό του και για όλη την υπόλοιπη διάρκεια της ιστορίας, έχει μια τρύπα που τον ενοχλεί και δεν έχει θεραπευτεί. Τα πρώτα σαπούνια τα φτιάχνει ο Tyler με σακουλάκια λίπους που κλέβει από την Μάρλα, τα οποία της τα είχε στείλει η μητέρα της μετά από μία λιποαναρόφηση που έκανε. Η Μάρλα τελικά κάνει το έγκαυμα από την αλυσίβα μιας και είναι και αυτή πλέον ένα μέλος του project mayhem! Δεν προσπαθεί να σταματήσει τους υπόλοιπους αντιθέτως παίρνει κι αυτή αποστολές σαν όλους. Ο Tyler λέει σε όλους ότι πρέπει όλοι να προσπαθήσουν να γίνουν σαν την Μάρλα, μιας και αυτή έχει αποβάλει σχεδόν τελείως τα “ανθρώπινα” ένστικτά της και δεν έχει τίποτα να χάσει πλέον. Στο βιβλίο το σημάδι από το έγκαυμα, είναι σημάδι από χείλη σε όλα τα μέλη του project mayhem μιας και η αλυσίβα αρχίζει προκαλεί έγκαυμα όταν βραχεί. Γι αυτό ο Tyler του έριξε την σκόνη και ο αφηγητής ήταν χαλαρός μέχρι που του έδωσε ένα φιλί στο χέρι και έπαθε έγκαυμα σε αυτό το σχήμα. Όταν ο Tyler συνειδητοποιεί ότι είναι διπλή προσωπικότητα, το λέει στην Μάρλα και της ζητάει να τον βοηθήσει (δεν την βάζει σε λεωφορείο να φύγει). Η Μάρλα μετά από αυτό ξεσκεπάζει τον Tyler σε μία από τις συναντήσεις για τον καρκίνο, λέγοντας μπροστά σε όλους ότι είναι ψεύτης και υγειέστατος. Ο αφηγητής παίρνει συνεχώς μέρος σε αγώνες στο Fight Club με σκοπό να καταφέρει να δείρει τον Tyler.\nΤελικά σε μία από τις τελευταίες σκηνές της ταινίας ο αφηγητής πυροβολεί τον ευατό του στο στόμα μπροστά στην Μάρλα και σε δίαφορα μέλη από τα κέντρα ψυχολογικής υποστήριξης που είχαν πάει να τον βρουν για να του πουν ότι θα τον βοηθήσουν. Όλα αυτά μέσα στο κτήριο που είχε ακόμα τα εκρηκτικά. Το κτήριο αυτό δεν ανατινάχτικε όχι επειδή αποσύνδεσε τα εκρηκτικά ο αφηγητής, αλλά επειδή ο Tyler έκανε λάθος στις συνδέσεις. Ο αφηγητής βάζει το όπλο στο στόμα του για να αυτοκτονήσει και να σκοτώσει έτσι τον Tyler. Μέτα από αυτόν τον πυροβολισμό η τρύπα στο κεφάλι του από την σφαίρα ενώνεται με την τρύπα που είχε στο μάγουλό του και ουσιαστικά κρέμεται κάτω το μισό πρόσωπό του. Μέλη του project πετάνε από το παράθυρο τις αρχειοθήκες του κτηρίου Parker Morris που περιλαμβάνουν οικονομικά στοιχεία. Το κεφάλαιο τελειώνει με τον αφηγητή να λέει\n“Τράβηξα την σκανδάλη…”\nκαι ξυπνάει σε ένα ψυχιατρικό ίδρυμα που το αποκαλεί σαν παράδεισο. Αναφέρεται στον ιατρό λέγοντάς τον Θεό. Και δεν καταλαβαίνεις εύκολα αν είναι νεκρός ή αν είναι σε ψυχιατρείο. Γύρω του είναι όλα τα μέλη του project mayhem και του δίνουν αναφορά από τις ολοκληρωμένες αποστολές που τους είχε βάλει ο Tyler. O Αφηγητής δεν ενοχλείται που τον λένε κύριο και επίσης δεν θέλει να φύγει από εκεί. Κάποιος του λέει ότι …\n“Όλοι είναι μια ξεχωριστή νιφάδα χιονιού.”\nΠαραθέτω ένα κομμάτι από το τελευταίο κεφάλαιο…αντριχίλα\nPeople write to me in heaven and tell me that I’m remembered. That I’m their hero. I’ll get better.\nDidn’t I realize that each of us is a sacred, unique snowflake of special unigue specialness?\n“We miss you Mr. Druden.”


ΠΡΑΤΗΡΙΟ ΥΓΡΩΝ ΚΑΥΣΙΜΩΝ τι υποχρεωσεις προκυπτουν - Κώδικας βιβλίων και στοιχείων - Κοινότητα Λογιστών Βήμα συζητήσεων\nΠΡΑΤΗΡΙΟ ΥΓΡΩΝ ΚΑΥΣΙΜΩΝ τι υποχρεωσεις προκυπτουν\nBy Guest traviata, February 3, 2008 in Κώδικας βιβλίων και στοιχείων\nΚαλημερα, ηρθε στο γραφειο πελατης που προτιθεται να ανεγειρει βενζιναδικο. Δεν εχω άλλο βενζιναδικο και δεν ξερω αν θα τον αναλαβω η οχι. Μηπως καποιος συναδελφος μπορει να με βοηθησει να βρω ποιες ειναι οι υποχρεωσεις τι βιβλια τηρουν τα βενζιναδικα, πως αποδιδω το ΦΠΑ, τι γινεται με τις καταστασεις πετρελαιου θερμανσης?\nκαι βεβαια να το αναλαβεις. Δεν ειναι τιποτα απο μια απλη επιχειρηση.\nβιβλια τηρει α' κατηγοριας για την βεβνζινη και β' για τα υπόλοιπα. επομένως θα θεωρήσεις μηνιαια κατασταση εσοδων -εξοδων. και σε μια στηλη θα παρακολουθεις της αγορεσ βενζίνης.\nτο ΦΠΑ κανονικα εφόσον αναγάγεις της αγορες βενζίνης σε πωλήσεις.\nοι καταστάσεις πετρελάιου θερμανσης καθε τριμηνο.\nυπάρχει και το αντίστοιχο προγραμματακι απο www.gsis.gr.\nκαι εφόσον δεν το εχει αναγείρει μπορείς να κάνεις έναρξη με ΚΑΔ : υπο ανεγερση (δεν τον εχω μαζί μου, για να σου πω) για να εκπίπτεις και το ΦΠΑ των δαπανών ...\nΉταν απλές επιχειρήσεις.....\nΡίξε μια ματιά στις διατάξεις του άρθρου 24 του σχεδίου νόμου «Κατάργηση φόρου κληρονομιών και γονικών παροχών - απαλλαγή πρώτης κατοικίας - ενιαίο τέλος ακίνητων - αντιμετώπιση λαθρεμπορίου καύσιμων και λοιπές διατάξεις» που ψηφίστηκε από τη Βουλή των Ελλήνων στις 22.01.2008, στις ΠΟΛ 1018/30-01-2008, ΠΟΛ 1017/30-01-2008, ΠΟΛ 1015/28-01-2008, ΠΟΛ 1012/24-12-2008\nΠριν να βγει ο νόμος σε φεκ, και έχουν βγάλει 4 ΠΟΛ... άμα ζορίζονται...\nΔες και το θέμα....\nοι καταστάσεις πετρελάιου θερμανσης καθε τριμηνο εξάμηνο.\nΕυχαριστώ πολύ για τις απαντήσεις σας,\nεπιπλέον θέλω να ρωτήσω: η μετατροπή των αγορών σε πωλήσεις με τον τρόπο θα πρέπει να καταδεικνύεται; κι αυτό γιατί στις επιχείρήσεις που τηρούν Α κατ βιβλία (περίπτερα) ο υπολογισμός φαίνεται στο πίσω μέρος της περιοδικής. Θα φτιάχνω δύο περιοδικές ή θα κάνω υπολογισμό που δεν θα τον εμφανίζω πουθενα??\nαγορές βενζίνης * 1,20 / 1,15... κάνε μια εγγραφή στα βιβλία σε ξεχωριστή στήλη "τεκμαρτές πωλήσεις βενζίνης".\nΟι πραγματικές πωλήσεις βενζίνης (που θα είναι καταχωρημένες στα βιβλία σου) πλέον αυτή την εγγραφή πρέπει να σου δίνουν το σύνολο των τεκμαρτών πωλήσεων.\nΓια τη πληρότητα του θέματος...\nΝΟΜΟΣ 3634/2008 Κατάργηση φόρου κληρονομιών και γονικών παροχών - Απαλλαγή πρώτης κατοικίας -Ενιαίο τέλος ακινήτων - Αντιμετώπιση λαθρεμπορίου καυσίμων και λοιπές διατάξεις\nκαι ότι πιο φρέσκο....\nΑπό εδώ και πέρα, Α κατηγορίας βιβλία όχι μόνο για τη βενζίνη, αλλά και για το πετρέλαιο θέρμανσης....\nΠΟΛ 1023 / 01-02-2008 Ένταξη στην πρώτη κατηγορία τήρησης βιβλίων του Κ.Β.Σ. (Π.Δ.186/1992) των πωλητών πετρελαίου θέρμανσης για την εμπορία πετρελαίου εσωτερικής καύσης (DIESEL) θέρμανσης - Έκδοση αποδείξεων λιανικής πώλησης\nΠΟΛ 1022/ 01-02-2008 Ένταξη στην πρώτη κατηγορία τήρησης βιβλίων του Κ.Β.Σ. (Π.Δ.186/1992) των πρατηριούχων υγρών καυσίμων για την εμπορία πετρελαίου - Έκδοση αποδείξεων λιανικής πώλησης\nΠΟΛ 1027 / 04.02.2008 Καθορισμός μοναδικών συντελεστών καθαρού κέρδους επιχειρήσεων εμπορίας πετρελαίου θέρμανσης (και κίνησης).\nΔλδ.. Για βενζίνη και πετρέλαιο κίνησης : αγορές *1,2 \_ 1,15 και το σύνολο σαν τεκμαρτές πωλήσεις βενζίνης και πετρελαίου κίνησης σε στηλη του εσόδων-εξόδων?\nΚαι για το πετρέλαιο θέρμανσης : αγορές * 1,57 \_ 1,64 και το σύνολο σαν τεκμαρτές πωλήσεις πετρελαίου θέρμανσης και αυτό σε ξεχωριστή στήλη?\nΣτην περιοδική του ΦΠΑ πως θα εμφανίζονται?\nΘα πρέπει να θεωρήσουμε βιβλίο αγορών ή μπορούμε να τα παρακολουθούμε και στο εσ-εξ?\nΣτο θέρμανσης έβαλες τα ποσοστά ανάποδα. Στην περιοδική όπως και πριν. Σε ξεχωριστές στήλες κατά την γνώμη μου όπως και πριν δλδ και παρακολουθείς μόνο τις αγορές.\nΑν και δεν επιβάλλετε από κάπου πάντα είχα μια στήλη στο βιβλίο μου για τις τεκμαρτές πωλήσεις βενζίνης, αυτό που δεν κατάλαβα είναι από που προκύπτει ότι πρέπει οι πραγματικές πωλήσεις βενζίνης ή και πετρελαίου ακόμα να είναι καταχωρημένες στα βιβλία μου. ??\nΜε τις πωλήσεις όμως τι θα γίνει?θα εξακολουθούμε να καταχωρούμε στο βιβλίο τις αποδείξεις λιανικής?αν όχι τότε ποιό το νοημά να συνεχίσουν οι πρατηριούχοι να κοβουν?μονο για την ηλεκτρονική διασταύρωση? τι να πώ...αρχές Φεβρουαρίου έχουμε όοοοοολα τα άλλα έχουμε και αυτά..\nηρεμια μεχρι τα μεσα Μαρτη\nερχονται και παρατασεις και διευκρινησεις\nΣυμφωνώ για την παράταση και τις διευκρινίσεις όμως μέχρι τότε θα έχουν μαζευτεί περίπου 5 κούτες αποδείξεις και τιμολόγια!!!άντε να δούμε..\nΕλπίζω να έχουμε παράταση.. Με την απογραφή το 10% τι θα κάνουμε????\nGuest dendri santorini\nέχω και εγώ ενα βενζινάδικο πελάτη. Στην αρχή όταν τον ανέλαβα το 2006,είχα λίγο ζοριστεί αλλά με διάβασμα και μια επίσκεψη στο site της ομοσπονδίας βενζινοπολών (είναι πολύ οργανομένοι) www.obe.gr ξεκίνησα να καταλαβαίνω και όλα καλά μέχρι πρίν ένα μήνα!\nΚΑΛΑ ΕΙΝΑΙ ΣΟΒΑΡΟΙ ΣΤΟ ΥΠΟΥΡΓΕΙΟ ΟΙΚΟΝΟΜΙΚΩΝ?\nθα μου πείτε πότε ήταν σοβαρό αυτό το κράτος στους φορολογικούς νόμους που έβγαζε?\nέχετε διαβάσει αναλυτικά τα περί κατάθεσης κάθε εβδομάδα λίστας μέσω Internet περίπου ως ήταν και οι καταστάσεις πετρελαίου θέρμανσης? έχετε διαβάσει για τα επιπλεόν στοιχεία που ζητούνται στις αποδείξεις του diesel θέρμανσης, και το καλύτερο ανέκδοτο απ'ολα οτι θα τους στέλνουμε ενα στέλεχος απο τις αποδείξεις αυτές στην εφορία ή στο υπουργείο οικονομικών, αυτό δεν έχει διευθετηθεί ακόμα. Υπάρχει περίπτωση να ανοίξει κανένας αυτές τις αποδείξεις και να κάνει διασταυρώσεις? Μας δουλέυουν ομαδικώς?\nΚαι να θέσω και άλλη μια παράμετρο, όσοι απο εμάς αναλάβουν να φτιάχνουν αυτές τις καταστάσεις μια φορά την εβδομάδα μέσω internet δεν θα ζητήσετε και κάτι παραπάνω στην αμοιβή σας? Και πώς θα τα ζητήσουμε αυτά απο τους πελάτες μας?\nΕγώ απορώ πως η ένωση των λογιστών δέχθηκε όλο αυτό το τσίρκο! και ακόμα περισσότερο πως η ομοσπονδία βενζινοπολών συμφώνησε. (αυτοί βέβαια πήραν το δωράκι τους σσ. τεκμαρτό υπολογισμό και το πετρέλαιο κίνησης αλλά και μείωση των συντελεστών)\nέλεος, ώρες ώρες νίωθω σαν να δουλεύω για το υπουργείο οικονομικών και όχι για τους πελάτες μου!!\nΑλήθεια οι εξαμηνιαίες καταστάσεις πώλησης πετρελαίου θέρμανσης θα συνεχίσουν να υποβάλλονται ΄ή καταργούνται πλέον??? Όσο γιά την υποβολή των καταστάσεων γιά την επιστροφή του φόρου πιστεύω ότι είναι προτιμότερο να αποστέλλονται καθημερινά ΄ή το πολύ κάθε 2-3 ημέρες γιατί αφ' ενός δεν θα συγκεντρώνεται μεγάλος όγκος αλλά θα τους γίνεται και πιό γρήγορα η επιστροφή. Όσο γιά την αμοιβή φυσικά εάν θα γίνει από τον λογιστή πρέπει να πληρωθεί ξεχωριστά. Εγώ πάντως επειδή όλοι έχουν υπολογιστές τους πρότεινα να τις στέλνουν οι ίδιοι σε καθημερινή βάση\nΣυμφωνα με το αρθρο 4 του ΚΒΣ ο πρατηριουχος για την εμπορια βενζινησ τηρει βιβλια α κατηγοριας , ενω για εμπορια πετρελαιου βιβλια β κατηγοριας . Επισης εαν υπαρχει και καποιος αλλος κλαδος πωλησης η παροχης υπηρεσιων τοτε συμφωνα με τα ακαθαριστα εσοδα.\nΚαλο ειναι τον υπολογισμο για τις τεκμαρτες πωλησεις να τον κανουμε με 4,5% οπως προκυπτει απο παλαιοτερη διαταγη και οχι με την διαιρεση των συντελεστων καθαρου κερδους επι αγορων και πωλησεων οπου βγαινει ελαφρως μικροτερο για να μην υπαρχει προβλημα με τον ελεγχο.\nΚαλό θα είναι για ποιόν????\nΟλόκληρη ΠΟΛ βγάλανε, με τους καινούριους συντελεστές, θα πάμε να υπολογίσουμε και παραπάνω???? Γιατί, ποιός ο λόγος????\nΔΗΜΗΤΡΗΣ ΚΛΜ 380\nΟ συντελεστής 4,5% ισχύει για τον τεκμαρτό υπολογισμό του ΦΠΑ στα καυσιμα(πετρέλαιο κίνησης, Βενζίνη) δεν γνωρίζω πως θα υπολογίζουμε τον ΦΠΑ για την θέρμανση, ίσως με τον τεκμαρτό συντελεστή που προκύπτει από τουσ ΣΚΚ\nEXETE MAΘΕΙ ΤΙΠΟΤΑ ΓΙΑ ΠΑΡΑΤΑΣΗ ΜΕΤΑ ΤΙΣ 15/2. ΔΕΝ ΠΡΟΛΑΒΑΙΝΟΥΜΕ ΤΑ ΝΕΑ ΣΤΟΙΧΕΙΑ ΠΟΥ ΘΕΛΟΥΝ ΑΠΟ ΤΙΣ 15/2\nΑΠΟ ΤΟ ΥΠΟΥΡΓΕΙΟ ΜΟΥ ΕΙΠΑΝ ΝΑ ΧΡΗΣΙΜΟΠΟΙΗΣΟΥΜΕ ΤΑ ΠΑΛΙΑ ΕΝΤΥΠΑ ΒΑΖΟΝΤΑΣ ΣΤΟ ΠΙΣΩ ΜΕΡΟΣ ΤΗΣ ΑΠΟΔΕΙΞΗΣ ΜΙΑ ΣΦΡΑΓΙΔΑ ΜΕ ΤΑ ΝΕΑ ΣΤΟΙΧΕΙΑ ΠΟΥ ΑΠΑΙΤΟΥΝΤΑΙ.\nΔΟΥΛΕΙΕΣ ΤΟΥ ΠΟΔΑΡΙΟΥ ΔΗΛΑΔΗ\nΓια άλλη μια φορά έχουν βάλει σκοπό να μας αποδείξουν πόσο ... ΜΑΓΚΑΚΕΣ είναι????\nΔεν χρειάζεται άλλη προσπάθεια. Το έχουμε εμπεδώσει εδώ και καιρό. Πριν ακόμα ο ΛΑΚΗΣ ΛΑΖΟΠΟΥΛΟΣ ανακαλύψει την νέα αυτή λέξη-ένοια.\nΕγώ το μόνο που κατάφερα να κάνω μέχρι στιγμής χωρίς πρόβλημα είναι η εγγραφή στο ΗΦΑΙΣΤΟΣ. Από εκεί και μετά μόνο απορίες και προβλήματα.\n1. Η σελίδα, σήμερα 10/2/08, downloads στο ΗΦΑΙΣΤΟΣ είναι υπό κατασκευή!!!!!!!!\n2. Τι θα γίνει με αυτούς που έχουν διπλότυπες αποδείξεις θεωρημένες; θα δέχεται το υπουργείο φωτοτυπία με την ένδειξη "Για το Υπ. Οικονομικών" ως τρίτο αντίγραφο;; ή θα πρέπει να θεωρήσουν υποχρεωτικά τριπλότυπες;\n3. Αυτοί που εκδίδουν μηχανογραφικά έντυπα πόσο εύκολο είναι να αλλάξουν το πρόγραμμα και να εκδίδουν το νέο τιμολόγιο Θέρμανσης ή τη νέα ΑΛΠ Θέρμανσης;;;\n4. το ΑΓΡΟΤΙΚΟ ΠΕΤΡΕΛΑΙΟ πάυει να ισχύει με τα νέα μέτρα; (εκτός και αν τα τρακτέρ έχουν κωδικό πληρωμής ΔΕΗ και δεν το είχα προσέξει). εννοώ τι θα γράφουμε στις καταστάσεις δεδομένων συναλλαγών ΠΘ απο τη στιγμή που το πεδίο κωδ. ΔΕΗ είναι υποχρεωτικό, για τις συναλλαγές με πελάτες αγρότες;;;\n5. Η ΠΟΛ 1018/30-1-08 τελειώνει με το γνωστό πλέον " κάθε άλλη αναγκαία λεπτομέρεια θα καθοριστεί με νεότερες αποφάσεις". Βγήκε τίποτα και δεν το πήρα χαμπάρι;;;\nΑυτές είναι οι πρώτες δικές μου επισημάνσεις με το λίγο που με απασχόλησε το θέμα.\nΈχει κάποιος συνάδελφος να προσθέσει τίποτα στα παραπάνω ??\nΜπορούμε δλδ να χρησιμοποιούμε το πίσω μέρος της απόδειξης για να βάλουμε την σφραγίδα με τα καινούργια στοιχεία?\nΚατοπιν επικοινωνιας με τμημα στοιχειων του υπουργειου μου ειπαν οτι μπορω να χρησιμοποιησω τα παλια εντυπα αφου τα διαμορφωσω καταλληλα συμφωνα μα τις αλλαγες . Εαν δεν επαρκει ο χωρος μπορω να κανω μια σφραγιδα με ολα τα νεα στοιχεια και να μπαινει στο πισω μερος της αποδειξης .


Τα 5 ..παντελόνια που πρέπει να έχουμε στην ντουλάπα μας το φετινό Φθινόπωρο – missy.tips\nΤα 5 ..παντελόνια που πρέπει να έχουμε στην ντουλάπα μας το φετινό Φθινόπωρο\nΕίναι ή όχι η ομορφότερη εποχή του χρόνου. Τότε που τα φύλλα των δέντρων πέφτουν σιγά – σιγά ενώ υποδεχόμαστε και ένα δροσερό αεράκι. Ε, λοιπόν από εκείνη τη στιγμή κρύβουμε στην ντουλάπα τα εξώπλατα και τα μίνι και βάζουμε στην πρώτη γραμμή κλωστινα μπλουζάκια, ελαφριά σακάκια και σίγουρα παντελόνια. Η λέξη κλειδή στην κάθε μας εμφάνιση! Τα παντελόνια. Το φετινό φθινόπωρο λοιπόν πέντε είναι τα παντελόνια που κάθε γυναίκα πρέπει απαραιτήτως να έχει στην ντουλάπα της:\n1. Λευκό: Μην σας φοβίζει! Φοριέται άνετα ακόμα και το πρωί στο γραφείο με ένα φανελάκι και ίσως κάποιο σακάκι σε έντονο χρώμα για να κάνει αντίθεση. Τέλειο, και με τις μπαλαρίνες σας αλλά και με τα τακούνια σας. Προτιμήστε ένα σε στενή γραμμή.\n2. Ολόσωμη φόρμα: Από την αρχή του καλοκαιριού είπαμε ξανά και ξανά και ξανά πως είναι τόοοοοοσο στην μόδα. Θα υπερασπιστούμε αυτή την άποψη και το φθινόπωρο! Πως θα τη φορέσουμε; Με ένα στενό μπλουζάκι και τις μπαλαρίνες σου για να τρέχεις όλη τη μέρα στις δουλειές σου. Συμπλήρωσε με ένα όμορφο αξεσουάρ (πχ μαντήλι) για ακόμα ομορφότερο αποτέλεσμα. Φοριέται και το βράδυ με ίσως ένα ημιδιάφανο μπλουζάκι και πέδιλα. Προσοχή στις υπερβολές!\n3. Με patchwork: Και όμως.. είναι ξανά στην μόδα. Ύφασμα πάνω στο ύφασμα. Και βέβαια θα φορεθεί όλη μέρα (αν και θεωρούμε πως το πρωί είναι ιδανικότερο..) με οτι θες. Συμπεριφέρσου του όπως σε κάθε άλλο παντελόνι σου και θα δεις την αξία του..\n4. Καμπάνα: Και αυτή.. επέστρεψε! Δες την κυρία Beckham πως το φοράει.. κάτι παραπάνω ξέρει. Κοινώς.. αυτό είναι το παντελόνι που κάνει όλη τη «δουλειά». Δεν χρειάζεται να προσπαθήσεις για τίποτα άλλο στην εμφάνιση σου αφού αυτό θα κλέψει τη δόξα από μόνο του. Αρκεί να μπορείς να το υποστηρίξεις..\n5. Ζωγραφισμένο: Μπορείς είτε να το φτιάξεις (υπάρχουν στο εμπόριο ειδικές μπογιές), είτε να το αγοράσεις.. Είναι αρκετά εντυπωσιακό από μόνο του οπότε προτίμησε τοπ μονόχρωμο. Η Gigeleνομίζω πως σου δίνει μια ιδέα..


τζην παντελόνι | Somewhere Between the Sacred Silence and Sleep\n“Φούστευε και μη ερεύνα”\nΔεκεμβρίου 4, 2009\nTags: παράδοση, παντελόνι, σχολικές εκδρομές, τζην παντελόνι, φαλλοκρατία, φούστα, φούστες, Μετέωρα, Ορθοδοξία, γιούνισεξ, εκδρομές, κανόνες, κλήρος, μοναστήρια, unisex\t22 comments\tΑφιερωμένο στον φίλο Γιώργο\nΈνας φίλος μου ζήτησε πρόσφατα τη γνώμη μου για ένα άρθρο με τον ευρηματικό τίτλο “Φούστευε και μη ερεύνα”, το οποίο δημοσιεύθηκε στη μαθητική εφημερίδα “Schooligans” (τ. 14 – Μάιος 2009, μπορείτε να το δείτε εδώ). Θέμα του άρθρου τα “κορίτσια που πάνε εκδρομή με το σχολείο τους στα Μετέωρα” και “το ξέρουν” ότι “πριν μπουν στο μοναστήρι, πρέπει να φορέσουν φούστες, έστω και πάνω από το παντελόνι”. Στο άρθρο, 7 κορίτσια και 3 αγόρια της Α’ Λυκείου έλεγαν τη γνώμη τους γι’ αυτό. Και όταν είδα τις γνώμες τους, πραγματικά μου έκαναν εντύπωση:\n“Παρακαλώ κάποιος να μου εξηγήσει τι το αμαρτωλό έχει ένα τζιν παντελόνι.” έλεγε η Νεφέλη.\n“Μπορεί σαν κίνηση να φαίνεται κάτι απλό και μικρό – μια φούστα φοράς για μισή ώρα – αλλά με κάτι τέτοια απλά και μικρά η εκκλησία υποβιβάζει τη γυναίκα και την κάνει να νιώθει κατώτερη. Τη βάζει να κρύψει το σώμα της σαν να έπρεπε να ντρέπεται για αυτό. Και αυτό περνάει υποσυνείδητα και στον κόσμο.” έλεγε η Δάφνη.\n“Είχε πολύ πλάκα!” έλεγε η Αναστασία, που πρέπει να ήταν μεγάλο πειραχτήρι, αφού στη συνέχεια ομολόγησε: “Όποτε περνούσε ένας μοναχός, βγάζαμε λίγο το πόδι μας έξω από το σκίσιμο της φούστας για να δει το παντελόνι και να κολαστεί.”\n“Εμένα μ’ ενόχλησε η υποκρισία” είπε η Μαρίσα. “Μπήκε μια γυναίκα με τη ζακέτα δεμένη στη μέση πάνω απ’ το παντελόνι και την άφησαν να περάσει, θεωρώντας τη ζακέτα φούστα! Φυσικά έκανα κι εγώ το ίδιο με το μπουφάν μου. Δεν είναι μαλακία όμως αυτό; Ή φοράς φούστα ή δε φοράς!”\n“Κοιτάξτε, εγώ είμαι αγόρι οπότε δε φοράω φούστες – στα μοναστήρια τουλάχιστον (χαχαχα)” έλεγε ο Γιώργος. “Πιστεύω όμως ότι όταν βρίσκεσαι σε έναν χώρο ιερό, πρέπει να τηρείς τους κανόνες του. Αλλιώς μην πας! Όταν πηγαίνεις στο τζαμί, γιατί βγάζεις τα παπούτσια σου; Άντε πες στους Μουσουλμάνους «δεν τα βγάζω» και θα δεις τι έχει να γίνει! Και στο κάτω-κάτω γιατί κυρά μου νιώθεις κατώτερη όταν φοράς φούστα; Αμάν πια αυτά τα φεμινιστικά!”\n“Εγώ αρνήθηκα να φορέσω φούστα”, έλεγε η Σεμέλη. “Το θεωρώ φαλλοκρατικό και προσβλητικό. Και μην ακούσω πάλι αυτή την μαλακία\nμε τα τζαμιά και τα παπούτσια! Εκεί όλοι βγάζουν τα παπούτσια, και άντρες και γυναίκες! Και εγώ θα τα έβγαζα. Θα το έκανα από σεβασμό σε κάτι ξένο, όπως είναι ο μουσουλμανισμός. Η Ορθοδοξία, όμως, δεν είναι κάτι ξένο, ανήκει και σε μένα. Μου προκαλούν δέος τα λόγια του Χριστού. Και δεν νομίζω ότι θα καθόταν ο Χριστός να ασχοληθεί με τις φούστες. Θα σου έλεγε απλώς «Έλα όπως είσαι».”\n“Εγώ δεν είμαι ούτε φανατική χριστιανή, ούτε φανατική φεμινίστρια. Είδα την όλη φάση ως τουρίστρια” έλεγε η Έλενα, που μάλλον είναι πρακτικό πνεύμα. “Έβαλα τη φουστίτσα μου, μπήκα, βγήκα και έβγαλα και ωραίες φωτογραφίες.”\n“Εγώ φόρεσα τη φούστα χωρίς να το πολυσκεφτώ” έλεγε η Μελίνα. “Κάτι όμως μου βρωμούσε. Ήταν η ίδια η φούστα! Έλεος! Δεν μπορούν να\nτις πλένουν συχνότερα;”\n“Οι γυναίκες είναι αχάριστες!” έλεγε ο Νίκος. “Ξεχνάνε ότι πριν 50-60 χρόνια δεν είχαν καθόλου δικαιώματα, τώρα θέλουν να μπαίνουν και με φούστα στο μοναστήρι. Σε λίγο θα ζητάνε να μπουν και στο Άγιο Όρος! Αντί να κάνουν τον σταυρό τους που έχουν σχεδόν τα ίδια δικαιώματα με εμάς, το\nπαίζουν αδικημένες και επαναστάτριες. Σιγά μωρέ!”\nΚαι η τελευταία λέξη ήταν του Αλέξανδρου: “Είμαι αγόρι. Τα κορίτσια του σχολείου μου είχαν ένα τελείως φυσιολογικό ντύσιμο, καθόλου προκλητικό. Κάτι τέτοια κάνει η εκκλησία και μετά σιχαινόμαστε τη θρησκεία μας. Κρίμα.”\nΤα σχόλια αυτά μου έκαναν μεγάλη εντύπωση, αναγνώστες. Κατ’ αρχήν μου έκανε εντύπωση που, παρότι ο τίτλος διευκρίνιζε ότι τα κορίτσια ήξεραν πως ο όρος για να μπουν στο μοναστήρι ήταν να φοράνε φούστα, κανένα δεν το έκανε από μόνο του. Οι πέντε στις έξι που φόρεσαν φούστα για να μπουν, περίμεναν να χρησιμοποιήσουν τις φούστες που έχει το μοναστήρι γι’ αυτό το σκοπό. Μάλιστα η μια παραπονιόταν που η φούστα δεν ήταν τόσο καθαρή, όσο θα την ήθελε, ενώ θα ήταν τόσο απλό να έχει φορέσει από πριν, ή έστω να έχει φέρει μαζί της, μια δική της που θα ήταν του γούστου της. Μια άλλη έμοιαζε να έχει την προσδοκία ότι στο μοναστήρι θα συναντούσε, όχι αμαρτωλούς ανθρώπους που σκοτίζονται για ρούχα, αλλά τον Θεάνθρωπο Χριστό. Μια άλλη θεωρούσε ότι της ζητούσαν να φορέσει φούστα επειδή πίστευαν ότι το παντελόνι είχε κάτι αμαρτωλό, μια άλλη νόμιζε ότι το να φορέσει φούστα και όχι να μπει με παντελόνι, όπως οι συμμαθητές της, ήταν φαλλοκρατικό και προσβλητικό. Μάλιστα έλεγε ότι η Ορθοδοξία της ανήκε και δεν ήταν κάτι ξένο, κι όμως αγνοούσε – όπως κι ένα από τα αγόρια, που θεωρούσε την Ορθοδοξία “θρησκεία μας” – άρα και “θρησκεία του” – ότι στον Χριστιανισμό υπάρχει η πίστη ότι τα φύλα πρέπει να ξεχωρίζουν το ένα από το άλλο από την εξωτερική τους ενδυμασία. Αν είχα μπροστά μου τα παιδιά, πολύ θα ήθελα να τα ρωτήσω τι στο καλό ήξεραν για “τη θρησκεία τους”, και ειδικότερα τα κορίτσια θα ήθελα να τα ρωτήσω αν θα απέφευγαν να πάνε σ’ ένα χορό όπου ο όρος ήταν να φοράνε τουαλέτα, με το ίδιο σκεπτικό, ότι το να τους ζητείται κάτι τέτοιο είναι “φαλλοκρατικό και προσβλητικό”. Με παραξένευε γιατί μερικά έκαναν σαν ν’ αντιπαθούσαν τις φούστες, το ένδυμα που δηλώνει ότι ανήκουν στο γυναικείο φύλο… Ένιωθαν ότι το να φοράνε οποιαδήποτε φούστα τις υποβιβάζει, ή απλά αντιδρούσαν στο να φορέσουν φούστα για να μπουν στο μοναστήρι;\nΔιάφοροι φίλοι που είδαν αυτό το άρθρο, το σχολίασαν. “Όταν πηγαίνουν στο κλαμπάκι το βράδυ όμως, δέχονται να υπάρχει “dress code” και είναι “κότες” στους πορτιέρηδες που δεν τους βάζουν αν δεν είναι ντυμένοι με έναν τρόπο η δεν συνοδεύονται” είπε ένας. “Εκεί αναγνωρίζουν την αρμοδιότητα του φουσκωτού/πορτιέρη….στην Εκκλησία δεν αναγνωρίζουν.” “Η απάντηση είναι απλή: το σπίτι του άλλου το σέβεσαι” είπε ένας άλλος. “Ας υποθέσουμε ότι ένας φίλος/φίλη των παιδιών κάνει δίαιτα και δεν τρώει σχεδόν τίποτα. Κάνουμε τσιμπούσι μπροστά του; Αν διαβάζει για πανελλήνιες κάνουμε πάρτι σπίτι του; Σεβόμαστε λοιπόν τις συνθήκες του άλλου αν τον επισκεπτόμαστε.”\n“Η γυναίκα σήμερα υφίσταται ένα σωρό εξευτελισμούς σε όλους τους τομείς” παρατήρησε ένας τρίτος. “Σε κάθε διαφημιστικό σποτ για οποιοδήποτε είδος αναμειγνύουν και από μία εμφανίσιμη κοπέλα. Όπως είπε και ο Λεμεσού σε ακροατήριό του: “Πείτε μου ρε παιδιά τι σχέση έχει μια γυναίκα με τα μακαρόνια, λάστιχα, σφουγγάρια, παπούτσια. Κακώς οι γυναίκες δέχονται να τις εξευτελίζουν σήμερα κατ’ αυτόν τον τρόπο.” Για να μην πούμε για άλλα πιο άσχημα. Όλα αυτά μας φαίνονται φυσιολογικά. Η φούστα όμως στο μοναστήρι απομακρύνει δήθεν τους νέους από την εκκλησία!!\nΑπό την άλλη μεριά δεν φταίνε όμως πάντα τα παιδιά! Τ ι να κάνουμε! Δε μεγαλώσαν όλα μόνα τους!”\nΑλήθεια είναι, ότι δεν διαφωνώ με αυτά τα σχόλια. Όμως, επειδή αυτό το “μη ερεύνα” στον τίτλο με τσίγκλισε, σκέφτηκα να “σκαλίσω” το θέμα λίγο παραπάνω, και να σας γνωστοποιήσω τις σκέψεις μου.\n1) Κατά τη γνώμη μου, το παντελόνι πολλές φορές είναι πολύ πιο σεμνό από ορισμένες φούστες. (Μάλιστα για λόγους σεμνότητας άρχισαν να το φορούν ευρέως γυναίκες, κάποιες εργάτριες Αμερικανίδες, για να μην έχουν οι συνάδελφοί τους τη δυνατότητα να “μπανίζουν” κάτω απ’ τα φουστάνια τους.) Ο πνευματικός μου έλεγε ότι δεν είναι κακό να το φορά μια γυναίκα, αρκεί το παντελόνι να συνοδεύεται από κάτι που κάνει το ντύσιμο γυναικείο, κάτι που δεν το φοράνε άντρες, π.χ. γυναικεία παπούτσια ή πουκάμισο ή πανωφόρι, ή κάποιο μαντήλι, κάτι τέλος πάντων που να δείχνει ότι είναι γυναίκα και ότι ΘΕΛΕΙ να ξεχωρίζει αυτό (όχι βέβαια με το να φοράει κάτι θηλυκό μεν, προκλητικό δε, για να μην παρεξηγηθούμε). Και βέβαια, όλοι σήμερα ξέρουμε ότι σε άλλους πολιτισμούς το παντελόνι αποτελεί μέρος της γυναικείας ενδυμασίας, όμως όταν συμβαίνει αυτό διαφέρει από το αντίστοιχο ανδρικό, και ότι και στη δική μας κουλτούρα κάποια είδη παντελονιών όπως π.χ. οι φαρδιές, και ενίοτε λουλουδάτες παντελόνες, φοριούνται μόνο από γυναίκες.\nα) Το κοινό “γιούνισεξ” παντελόνι, κατ’ αρχήν αντιβαίνει τον κανόνα ότι δεν πρέπει τα δυο φύλα να ντύνονται έτσι που να δίνουν την εντύπωση ότι ο άντρας θα ήθελε να είναι γυναίκα, ή ότι η γυναίκα θα ήθελε να είναι άνδρας. Και μόνο η έννοια “γιούνισεξ”, δηλαδή “το ίδιο και για τα δύο φύλα” προδίδει μια τάση να ανακατέψουμε τα φύλα, να μην ξεχωρίζει ο καθένας από τα ρούχα του σε ποιο ανήκει.\nβ) Από την άλλη, το κοινό “γιούνισεξ” παντελόνι δεν είναι καθόλου κατάλληλο για να κρύψει τη διαφορά μεταξύ αντρικού και γυναικείου σώματος και να αποτρέψει σκέψεις επιθυμίας για το δεύτερο, στην περίπτωση που έχουμε να κάνουμε με άντρες μοναχούς. Το παντελόνι όπως το ξέρουμε εδώ στη Δύση, όσο σεμνό και να είναι, δίνει μια ιδέα για το ακριβές περίγραμμα του γυναικείου σώματος, που διαφέρει από το αντρικό στη μέση και τη λεκάνη, και αποτυπώνει στο μυαλό την κίνησή του, πολύ περισσότερο απ’ ότι επιτρέπει μια φούστα. Δεν είναι τυχαίο ότι κάποιοι άντρες βρίσκουν π.χ. τα τζην παντελόνια πιο “σέξυ” ακόμα κι από κοντές φούστες (γνωρίζω προσωπικά περιπτώσεις). ΕΚΤΟΣ κι αν πρόκειται για κάποια πολύ φαρδιά παντελόνα ή αν η επίμαχη περιοχή μέσης – λεκάνης – γλουτών καλύπτεται με κάτι πιο μακρύ, μπλούζα, πουκάμισο, ζακέτα, που φοριέται από πάνω. Το είπαν και κάποια παιδιά, ότι κορίτσια που έδεναν τη ζακέτα τους σαν φουστάνι περνούσαν από το μοναστικό “face-control”. Γιατί; Ήταν τόσο ανόητοι αυτοί που τους άφηναν, και δεν καταλάβαιναν το κόλπο; Προφανώς όχι. Μάλλον ίσχυε ότι πραγματικά, αφενός η γυναίκα που το έκανε αυτό έδειχνε ότι ήθελε κάπως να καλύψει το ότι φορούσε παντελόνι, ότι δεν ήθελε να “κολάσει τους μοναχούς” μπαίνοντας μέσα στο σπίτι τους μ’ έναν τρόπο πο εκείνοι δεν ενέκριναν, κι αφετέρου με τον τρόπο αυτό δεν φαινόταν καλά αυτό ακριβώς το σημείο του σώματος που, μαζί με το στήθος, κάνει φανερά τις γυναίκες να ξεχωρίζουν. Και αν παρατηρήσουμε, θα δούμε ότι και η μπλούζα που δίνουν στα μοναστήρια είναι ένα φαρδύ πράγμα που δεν επιτρέπει ούτε στο στήθος να ξεχωρίσει, τραβώντας την προσοχή. Έτσι, αφού βασικά χαρακτηριστικά του φύλου που θα μπορούσαν να μας τραβήξουν την προσοχή, έχουν μπει σε δεύτερη μοίρα καθώς περιβάλλονται κυριολεκτικά από ασάφεια, μένει να κοιτάξουμε και να ρίξουμε το βάρος στο ΠΡΟΣΩΠΟ της γυναίκας. Αυτό, που είναι σε μεγαλύτερο βαθμό ο καθρέφτης της ψυχής της, αφού περιλαμβάνει τα μάτια της, και σε αυτό αποτυπώνεται η ψυχική της διάθεση με τις εκφράσεις που παίρνει. Αν θέλαμε να κρύψουμε τελείως το ον γυναίκα, αν τη θεωρούσαμε μια πηγή ντροπής όπως νομίζει η Δάφνη, αν πιστεύαμε ότι είναι κακό να τη βλέπουμε, τότε θα θεωρούσαμε ότι πρέπει να κρυφτεί και το πρόσωπό της, καθώς και σ’ αυτό φαίνεται η θηλυκότητα, και θα κοιτάζαμε να το κουκουλώσουμε κι αυτό με κάποιο κάλυμμα, όπως κάνει το Ισλάμ. Όμως δεν το κάνουμε, γιατί δεν είναι το κουκούλωμα της γυναίκας αυτό που μας ενδιαφέρει. Μας ενδιαφέρει να δούμε απαθώς τη γυναίκα, να μην αδικήσουμε την προσωπικότητά της εστιαζόμενοι σε χαρακτηριστικά του φύλου της. Και, στην περίπτωση των μοναχών, να μην αδικήσουμε και ΤΟΝ ΕΑΥΤΟ ΜΑΣ αφήνοντας να πολιορκήσουν το νου μας λογισμοί, που με τόσο κόπο κρατάμε μακριά. Μην ξεχνάμε ότι αυτοί που γίνονται μοναχοί, έχουν αυτο-αποκλειστεί από τη δυνατότητα να έχουν με την ευλογία του Θεού μια γυναίκα σύντροφο, και να ζήσουν μαζί της την ερωτική ηδονή και τη χαρά της τεκνοποιΐας. Αυτοί έχουν θυσιάσει αυτές τις χαρές για άλλες, και προσπαθούν να μοιάσουν με τους άφυλους αγγέλους. Όμως, οι άγγελοι είναι αλλιώτικοι από μας, κι έχουν σώματα “πνευματικά”, όπως λέμε, χωρίς βιολογικές ανάγκες. Δεν χωρίζονται σε δυο διαφορετικά φύλα, ούτε έχουν σώμα υπό το κράτος του θανάτου, το οποίο λόγω της θνητότητάς του μας σπρώχνει να διαιωνίσουμε την ύπαρξη του είδους μας μέσω του σεξ και της επακόλουθης αναπαραγωγής. Οι άγγελοι προφανώς δεν έχουν πρόβλημα και ολόγυμνους να μας δουν, όπως ακριβώς κι εμείς δεν έχουμε κανένα πρόβλημα να βλέπουμε γυμνά τα ζώα, αφού ΔΕΝ τα επιθυμούμε. Οι άγγελοι μας βλέπουν χωρίς πάθος, σαν πλάσματα του Θεού. Εμείς, δεν είμαστε καθόλου άγγελοι. Μάλιστα τη ματιά του ανθρώπου που δεν διοχετεύει τη σεξουαλική του ορμή στη σχέση με κάποιο σύντροφο, ούτε και κάνει κάποιες πνευματικές προσπάθειες να την θέσει υπό έλεγχο, μας την περιγράφει πολύ γλαφυρά μια επιστολή νεαρού που δημοσιεύεται στην ίδια εφημερίδα: “…μες στο Μετρό είδα την πιο καύλα γκόμενα που έχω δει στη ζωή μου! Μίνι φορεματάκι, μπότες, αφέλειες, αχ… Βγαίνω και μέσα στο σταθμό βλέπω τρεις-τέσσερις παρέες από καύλες κορίτσια! … Τι να πω; Λέτε να είναι ότι έπιασαν οι ζέστες και άρχισαν να βάζουν τα πωρωτικά ελαφριά τους ρούχα; ‘Η λέτε να φταίει απλώς η άνοιξη και να με έχει χτυπήσει η δική μου καύλα στο κεφάλι;” κ.τ.λ. κ.τ.λ.\nΘα μου πείτε, ο μοναχός υποτίθεται ότι αγωνίζεται κάποιον πνευματικό αγώνα για να μην κάνει παρόμοιες σκέψεις. Συμφωνώ. Αυτό όμως δεν σημαίνει ότι εμείς έχουμε δικαίωμα να σαμποτάρουμε τον αγώνα του αυτό, να τον βάλουμε σε πειρασμό, να του “βάλουμε δύσκολα”. ΑΝ τον σεβόμαστε και δεν θέλουμε να αναστατώσουμε τη ζωή του, θα πρέπει να τον επισκεφτούμε ΣΤΟ ΣΠΙΤΙ ΤΟΥ με τον τρόπο που βολεύει αυτόν, και όχι με τον τρόπο που βολεύει εμάς. Αν στο εμπόριο δήθεν “ο πελάτης έχει πάντα δίκιο”, στην κανονική ζωή – την οποία πιστεύω ότι όλοι τη θέλουμε απαλλαγμένη από “δήθεν” και ψευτοευγένειες και κολακείες σαν την προηγούμενη φράση, που έχει ως κίνητρο το συμφέρον – στις συναναστροφές μεταξύ ώριμων, υπεύθυνων ανθρώπων, ο φιλοξενούμενος ΔΕΝ έχει πάντα δίκιο. Και σίγουρα δεν έχει ΚΑΘΟΛΟΥ δίκιο όταν συνειδητά αρνείται να σεβαστεί τον τρόπο λειτουργίας του σπιτιού το οποίο επισκέπτεται, τον τρόπο ζωής του ανθρώπου που του προσφέρει φιλοξενία.\nΦανταστείτε μια μοναχή που έχει σαν σκοπό με την προσευχή και την άσκηση να μοιάσει με τους αγγέλους, να κάνει σκέψεις όπως μια επιστολογράφος της εφημερίδας Schooligans: “Θέλω το μωβ φουστάνι μου, θέλω καινούριο μαγιό, θέλω να κάνω βουτιά στην παγωμένη θάλασσα και να ουρλιάζω κάτω απ’ το νερό, θέλω ηλιοθεραπεία, θέλω … μαυρισμένα πόδια, κόκκινα νύχια και ξανθά μαλλιά. … θέλω … να κάνουμε τις Αγγλίδες όταν παίρνουμε σουβλάκια. Θέλω νυχτερινό μπάνιο… θέλω καλοκαιρινούς έρωτες, θέλω clubbing … Θέλω μπιχλιμπίδια στα πόδια … θέλω coctails, θέλω Βρετανούς” κ.ο.κ. Η ανάπτυξη τέτοιου είδους επιθυμιών πραγματικά κάνει μια μοναχή να “χάσει τη μπάλα”.\nΚι εξάλλου, δεν πρέπει να ξεχνάμε ότι οι μοναχοί και οι μοναχές, ως άνθρωποι, δεν είναι βέβαια ο Θεάνθωπος Χριστός που βλέπει μέσα μας και ξέρει γιατί κάνουμε ό,τι κάνουμε, και μπορεί πάντα να μας συγχωρεί. Ένας μοναχός ή μια μοναχή που θα δουν όλη αυτή τη γκρίνια μπροστά στη είσοδο του μοναστηριού, με τη μια κοπέλα να λέει ότι νιώθει πως τη θεωρούν κατώτερη, την άλλη να ρωτά τι το αμαρτωλό έχει το παντελόνι, τον άλλο να λέει ότι τους κάνουν να σιχαίνονται τη θρησκεία κτλ. μπορεί πολύ ανθρώπινα να εκνευριστεί – ειδικά αν έχει δει αυτό το φαινόμενο να επαναλαμβάνεται άπειρες φορές – και να σκεφτεί με αγανάκτηση “μα καλά, βαφτισμένοι άνθρωποι κι αγνοούν κάτι τόσο βασικό; Κι επιτέλους, αφού εμείς δεν τους φέρνουμε στο σπίτι μας με το ζόρι αλλά έρχονται από μόνοι τους, γιατί έρχονται όπως τους καπνίσει, χωρίς να μας σέβονται καθόλου;”\nΘα πει τώρα κάποιος: Ωραία όλα αυτά. Αλλά αφού το παραδέχτηκες ότι κάποια παντελόνια είναι αποκλειστικά γυναικεία και δεν προκαλούν, αφού κι ο πνευματικός σου είπε ότι αρκεί για τη γυναίκα κάποιο άλλο ενδεικτικό του φύλου σε συνδυασμό με το παντελόνι, γιατί στο “μοναστικό face-control” δεν αφήνουν να περάσουν αυτές με τις παντελόνες, παρά τις βάζουν να φορέσουν φούστες από πάνω;”\nΕπειδή πολύ απλά στο μοναστήρι δεν εγκαταβιώνουν άνθρωποι, που ασχολούνται με τις τάσεις της μόδας. Το μοναστήρι είναι ακριβώς ένα καταφύγιο για να γλιτώνει ο άνθρωπος από εφήμερες σκέψεις κι ενασχολήσεις σαν αυτές. Η ζωή εκεί είναι απλή, η επαφή με τον έξω κόσμο – κατά κανόνα – δεν είναι μεγάλη, και οι κανόνες είναι συγκεκριμένοι: Το κάθε φύλο, για να μπει, θα φορά τα ρούχα που σύμφωνα με τις επιταγές της συγκεκριμένης κοινωνίας του ταιριάζουν, και αν πλέον στον “έξω κόσμο” ένα συγκεκριμένο είδος παντελονιού θεωρείται γυναικείο, στο μοναστήρι δεν οφείλουν να το γνωρίζουν αυτό. Ούτε τους ωφελεί να “ξεψειρίζουν” τα ρούχα του κάθε επισκέπτη: εντάξει το δικό σου παντελόνι είναι φαρδύ, πέρνα, εντάξει εσύ φοράς δαντελωτό πουκάμισο, πέρνα, εσύ δεν φοράς τίποτα γυναικείο, βάλε μια φούστα κ.ο.κ. Αυτό θα ήταν εντελώς ακατάλληλο σαν ενασχόληση για τους μοναχούς και τις μοναχές.\nΟπότε μένει το κατά πόσο εμείς, ως πιστοί μιας θρησκείας που τα λόγια του ιδρυτή της “μας προκαλούν δέος”, γνωρίζουμε πραγματικά το πώς και το γιατί σ’ αυτή τη θρησκεία “μας”. Και κατά πόσο ως επισκέπτες σεβόμαστε τους κατοίκους του χώρου που επισκεπτόμαστε.\nTake Our Poll Ιουνίου 2013\nΟ ΜΕΓΑΣ ΑΛΕΞΑΝΔΡΟΣ & ΤΟ ΚΑΤΑΡΑΜΕΝΟ ΝΕΦΕΛΙΜ!


Άρχισε η έκδοση αδειών θήρας στα Χανιά - Δείτε τον πίνακα... - Flashnews.gr\nΤα απαραίτητα δικαιολογητικά - Πίνακας με τα θηρεύσιμα είδη και τις απαγορεύσεις που ισχύουν\nΗ κυνηγετική περίοδος αρχίζει την 20η Αυγούστου 2020 και λήγει την 28η Φεβρουάριου 2021 σύμφωνα με την υπ’ αριθ. 68735/177 Υπουργική Απόφαση.\nΑπό 20 Αυγούστου 2020 έως 14 Σεπτεμβρίου 2020 το κυνήγι επιτρέπεται μόνο μέσα στις ζώνες διάβασης των αποδημητικών.\nΤο κυνήγι του λαγού αρχίζει την 15η Σεπτεμβρίου 2020 και λήγει την 10η Ιανουαρίου 2021, επιτρέπεται μόνο Τετάρτη - Σάββατο και Κυριακή με επιτρεπόμενο αριθμό ένα (1) λαγό ανά έξοδο.\nΤο κυνήγι της νησιωτικης πέρδικας σε Κρήτη & Δωδεκάνησα αρχίζει την 15η Σεπτεμβρίου 2020 και λήγει την 30η Νοεμβρίου 2020, επιτρέπεται μόνο Τετάρτη - Σάββατο και Κυριακή με επιτρεπόμενο αριθμό τέσσερις (4) πέρδικες ανά έξοδο.\nΓια την Κυνηγετική Περίοδο 2020-2021, Απαγορεύεται η Θήρα στη Νήσο Γαύδο και στη Γαυδοπούλα.\nΔικαιολογητικά για τους νέου κυνηγούς:\nΤοπική 111,81€ - Περιφερειακή 131,81€ - Γενική 161,81€\nΔείτε τον πίνακα των θηρευσίμων\nΣάββατο, 8 Αυγούστου 2020, 18:04


Κατάληψη στο γραφείο του Χ. Καστανίδη\nΈνταση σημειώθηκε την Τετάρτη το πρωί έξω από το πολιτικό γραφείο του υπουργού Δικαιοσύνης, Χάρη Καστανίδη, στη Θεσσαλονίκη.\nΗΠΑ: Τον έσερνε το τρένο !\nΕπιβάτης του μετρό της Νέας Υόρκης ισχυρίζεται ότι αναγκάστηκε να σπάσει το ίδιο του το χέρι, προκειμένου να ξεφύγει από ένα τρένο που τον έσερνε κατά μήκος της πλατφόρμας, οδηγώντας τον σε βέβαιο θάνατο.\n"Αγανακτισμένη" και η Ελένη Λουκά !\n«Όπου γάμος και χαρά, η Βασίλω πρώτη», λέει ο σοφός λαός μας.\nΗΠΑ: Τερμάτισε με δύο ρόδες !\nΣτο περίφημο ράλι της Ινδιανάπολης ο Hildebrand Junior ετοιμαζόταν να πάρει την καρό σημαία και να πανηγυρίσει μια μεγάλη νίκη.\nΡωσία: Θάφτηκε... ζωντανός !\nΖήτησε από το φίλο του να τον θάψει ζωντανό για ν’ αποδείξει το θάρρος του και για να δοκιμάσει τις αντοχές του.\nΑΠΕ και fimotro "σφάζονται" για τις... αργομισθίες\nΠόλεμος με φόντο τις… αργομισθίες έχει ξεσπάσει, τούτες τις μέρες, στο διαδίκτυο.\nΑπό τη μία πλευρά των χαρακωμάτων βρίσκεται η γνωστή ιστοσελίδα fimotro.blogspot.com. και ο δημοσιογράφος, Γιάννης Παπαγιάννης, και από την άλλη το Αθηναϊκό Πρακτορείο Ειδήσεων (ΑΠΕ).\nΑνέκδοτη φωτογραφία από τον αρραβώνα του Γουίλιαμ και της Κέιτ\nΣε μία φωτογραφία που βλέπει για πρώτη φορά το φως της δημοσιότητας, ο Δούκας και η Δούκισσα του Κέιμπριτζ χαμογελούν πλατιά στον φακό, μη μπορώντας να κρύψουν τον ενθουσιασμό του πρόσφατα αναγγελμένου αρραβώνα τους.\nΤου έκοψε το πέος και το πήγε στην αστυνομία !\nΜια γυναίκα έκοψε το πέος ενός άνδρα που φέρεται να προσπάθησε να την βιάσει και το πήγε στο αστυνομικό τμήμα ως… αποδεικτικό στοιχείο εναντίον του!\nE.coli: Έξαλλοι οι Ισπανοί – Τα “γυρίζουν” οι Γερμανοί\nΔεν έχουν το Θεό τους τελικά αυτοί οι Γερμανοί! Η επιδημία του φονικού βακτηρίου E.coli, που έχει θερίσει ήδη 16 ανθρώπινες ζωές είναι χωρίς αμφιβολία ένα άκρως σοβαρό ζήτημα.\nΗ χρήση κινητού τηλεφώνου αυξάνει τον κίνδυνο εκδήλωσης ορισμένων μορφών καρκίνου του εγκεφάλου και οι χρήστες θα πρέπει να αναζητήσουν τρόπους να μειώσουν την έκθεσή τους στην ακτινοβολία, προειδοποιεί η Παγκόσμια Οργάνωση Υγείας (ΠΟΥ).\nΧιλιάδες λαού σε Σύνταγμα και Προπύλαια\nΠλημμύρισε και πάλι από κόσμο το κέντρο της Αθήνας. Την έβδομη ημέρα των κινητοποιήσεων οι χιλιάδες αγανακτισμένοι που είχαν κατακλύσει το Σύνταγμα "συναντήθηκαν" στα Προπύλαια με τους χιλιάδες επίσης πολίτες που μετείχαν στην εκδήλωση των πανεπιστημιακών, και της οργάνωσης "Σπίθα" του Μίκη Θεοδωράκη. ...\nΚινητό στο κελί του είχε ο Π. Ψωμιάδης\nΣτα «πράσα», να κάνει χρήση κινητού τηλεφώνου μέσα στο κελί, έπιασαν τον Παύλο Ψωμιάδη οι σωφρονιστικοί υπάλληλοι.\nFacebook: Ψηφιακή... γιαγιά ετών 106!\nΜία υπέροχη γιαγιά από τη Μεγάλη Βρετανία, θα γίνει η γηραιότερη χρήστης του Facebook, όταν θα δημιουργήσει το προφίλ της στην ηλικία των 106 ετών!\nΒρετανία: Και άλλος βουλευτής στη φυλακή\nΣτη φυλακή για 12 μήνες έστειλε βρετανικό δικαστήριο το βουλευτή του κόμματος των Συντηρητικών και πρώην μέλος της Βουλής των Λόρδων, Τζον Τέιλορ.\nΚαλιφόρνια: UFO στον νυχτερινό ουρανό (vids)\nΔιαμάχη έχει ξεσπάσει στο διαδίκτυο σχετικά με μία φερόμενη θέαση UFO στον νυχτερινό ουρανό πάνω από το Όκλαντ της Καλιφόρνια, στις 26 Μαΐου.